2 Raja-Raja - Aceh Bible - Old Testament / 2Kings-11\nWatée Atalya geuteupeue bahwa aneuëk gobnyan Raja Ahazia, ka meuninggai donya, gobnyan laju geupeutreun peurintah mangat banmandum keuluwarga Ahazia teupoh maté.\n2 Yoas, aneuëk Ahazia nyan pih rab keunong poh cit meusajan-sajan deungon aneuëk-aneuëk raja nyang laén, teuma gobnyan seulamat sabab jipeuseulamat lé Yoseba ma cut gobnyan. Yoas meusajan deungon ureuëng nyang peulara gobnyan jiba dan teusöm lam saboh kama teumpat éh nibak Baét TUHAN.\n3 Nam thon treb jih Yoseba geupeulara aneuëk nyan lam Baét TUHAN watée Atalya geumat peurintah sibagoe ratu.\n4 Nibak thon nyang keutujoh, banmandum uléebalang nyang kawai ratu meunan cit banmandum peungawai meuligoe geutawök lé Teungku Imeum Yoyada mangat jijak meurumpok ngon gobnyan di Baét TUHAN. Nibak teumpatnyan awaknyan laju geuyue meusumpah mangat jipeubuet nyang ka geureuncana lé gobnyan. Gobnyan laju geupeudeuh Yoas, aneuëk agam Raja Ahazia, ubak awaknyan,\n5 dan lheuehnyan laju geubri peurintah nyang lagéenyoe, "Meunyoe gata tameutugaih nibak uroe Sabat, siper lhée nibak gata bah kheueh jimeutugaih nibak meuligoe,\n6 siper lhée teuk jimeutugaih teuma bak babah pintoe Geureubang Sur, dan nyang leubeh nyan nibak babah pintoe geureubang likot peungawai-peungawai nyang laén.\n7 Bandua boh reugu nyang lheueh meutugaih nibak uroe Sabat, bah kheueh jikawai nibak Baét TUHAN deungon peudeueng teusut lam sarong keuteulindong Raja Yoas. Gata harôh gata kawai gobnyan ho mantong nyang geujak, dan soemantong ureuëng nyang jicuba jikeuneuk peurab bak gata harôh gata poh maté."\n9 Bubena uléebalang nyan jitaát banmandum peue-peue nyang ka geupeurintah lé Yoyada nyan dan laju jiba ubak gobnyan aneuëk buah jih nyang meutugaih dan nyang ka lheueh meutugaih nibak uroe Sabat nyan.\n10 Yoyada laju geujok ubak uléebalang nyan kapak-kapak dan peurisai Raja Nabi Daud nyang teukeubah nibak Baét TUHAN.\n11 Lé mandum peungawai, maséng-maséng deungon peudeung teusut lam sarong, laju jicok teumpat awaknyan bansikeulileng keu Baét TUHAN keu jikawai raja.\n12 Óh lheueh nyan lé Yoyada laju geuba Yoas uluwa, laju geukeubah mahkota ateueh ulée gobnyan, dan geujok bak gobnyan kitab Huköm Allah. Yoas geubaiát sibagoe raja dan hainyan laju geupeumaklum ubak mandum rakyatba. Banmandum ureuëng jipok-pok jaroe sira jisurak, "Udeb raja!"\n13 Ratu Atalya geudeungoe su seumeurak peungawai-peungawai meunan cit su rakyatba nyang meuhubo that. Teugeusa-geusa watéenyan cit jijak u Baét TUHAN, nibak teumpatnyan ureuëng ramé cit ka meuhudom.\n14 Laju geukalon raja nyang barô nyan teungoh geudong bak babah pintoe Baét TUHAN nibak teumpat raja nyan teubaiát, jikeulileng lé uléebalang-uléebalang dan nyang yueb beureuguih. Banmandum rakyat seumurak meuhubo sira beureuguih teuyueb. Deungon bagaih that Atalya laju geupriek-priek peukayan gobnyan, lheuehnyan gobnyan sira geuplueng deungon geu klik-klik geupeugah lagéenyoe, "Khianat! Khianat!"\n15 Yoyada hana geubri Atalya nyan teupoh maté meunyoe tô ngon Baét TUHAN, lé sababnyan gobnyan geupeugah ubak mandum uléebalang, "Jakba kheueh laju jihnyoe rot likot meulalu baresan peungawai dan gata poh maté mandum soe-soe mantong nyang jiuseuha jikeuneuk peuseulamat jihnyan."\n16 Awaknyan laju jidrob Atalya, jiba laju ubak meuligoe. Disinan gobnyan laju jipoh maté dikeue babah pintoe Geureubang Guda.\n17 Lé Imeum Yoyada geuyue laju ubak Raja Yoas dan rakyat mangat jipeugét peujanjian deungon TUHAN bahwa awaknyan beujeuet keu umat TUHAN. Meunan cit gobnyan geuyue ubak raja mangat geupeugét peujanjian deungon rakyat.\n18 Óh lheueh rakyat jiseureubu dan jireuloh kuil Baal. Miseubah meunan cit deungon patong-patong jih teupeuhanco banmandum, dan Matan, imeum Baal jipoh maté laju dikeue miseubah-miseubah nyan. Yoyada geupeu tugaih ubak peungawai mangat jikawai Baét TUHAN,\n19 dan laju gobnyan meusajan-sajan deungon banmandum uléebalang, meunan cit deungon banmandum peungawai droe raja dan peungawai meuligoe dan banmandum rakyat jijak peudendeng Raja Yoas nibak Baét TUHAN ubak meuligoe. Yoas geutamong rot pintoe Geureubang peungawai, laju jiduek ateueh singgahsana.\n20 Banmandum rakyat mangat that até, banda pih ka aman dan Atalya ka jipoh maté.\n21 Yoas meu-umu tujoh thon watée gobnyan jeuet keuraja Yehuda.


2 Korintus 6 (ACEH)\n1Sabab kamoe mubuet meusajan-sajan ngon Po teu Allah, teuma kamoe meulakée ngon that meuharab bék kheueh gata sia-sia keugét até Allah nyan.\n2Lam Alkitab, Allah meufeureuman, "Bak watée nyang ka teuntée, Ulôn deungoe gata, dan bak uroe keuseulamatan, Ulôn ka kutulông gata." Ingat kheueh beugét-gét, jinoenyoe kheueh watée jih nyang ka teupeu teuntée nyan. Jinoenyoe kheueh uroe keuteupeuseulamat nyan!\n3Kamoe hana kamoe tem peulayan kamoe teupeusalah. Ngon sabab nyan kamoe meu-useuha hana kamoe bri alasan baksoe mantong keu jipeubuet nyan.\n4Sikeubiet jih, lam hai peue mantong, kamoe meutunyok bahwa kamoe na kheueh hamba-hamba Allah. Sabab, peue mantong nyang susah ngon deurita nyan ka kamoe rasa ngon saba:\n5Kamoe jiseksa, jipeutamong lam glab, dan jiparan ramé-ramé; kamoe meukeureuja brat, kayém that hana kamoe éh dan kayém that teuma hana kamoe teumé peunajoh.\n6Ngon kamoe peubuet nyang jujoe, bijaksana, saba dan gét até, kamoe meutunyok bahwa kamoe na kheueh hamba Allah. Meunan cit kamoe meugantung bak tulôngan Roh Allah, dan ngon geunaséh nyang ikhlaih,\n7meunan cit ngon cara kamoe peusampoe haba nyang teuka nibak Po teu Allah dan ngon kuasa Allah, kamoe tunyok bahwa kamoe nyoe na kheueh hamba-hamba Allah. Kamoe mumat bak keuheundak Allah sibagoe sinjata kamoe bah kheueh keu kamoe seurang meunan cit keu kamoe bila droe.\n8Kamoe jihoreumat, dan jihina cit teuma; jipujoe, dan jifiteunah teuma. Sidub nyan kamoe nyoe jujoe, jitudôh cit kamoe ureuëng sulet.\n9Kamoe jianggab hana meusyeuhu, teuma kamoe jituri lé mandum ureuëng. Kamoe jisangka maté, teuma teunyata kamoe mantong udeb. Bah pi kamoe nyoe ji iénanya, kamoe hana maté.\n10Bah kheueh até kamoe jipeuseudeh, teuma kamoe sabe lam geumbira. Kamoe deuh jih gasien, teuma kamoe ka kamoe peujeuet jai that manusia jeuet keu ureuëng kaya. Deuh jih kamoe hana sapeue na, teuma nyang sibeuna jih nibak kamoe dumpeue na.\n11Syedara-syedara nyang teucinta di Korintus! Kamoe ka troh trang ubak gata, banmandum asoe até kamoe ka kamoe peugah.\n12Kamoe hana kamoe tôb até keu gata, teuma gata kheueh nyang tôb até gata keu kamoe.\n13Jinoenyoe, bah kheueh ulôn meututoe lagée lôn mariet bak aneuëk-aneuëk lon keudroe. Buka kheueh até gata keukamoe.\n14Bék kheueh jeuet keu ureuëng nyang meurakan ngon ureuëng-ureuëng nyang hana meuiman keu Isa; nyang lagée nyan hana paih. Panena mungken nyang gét meulawok ngon nyang jeuhet! Hana mungken trang meujampu ngon supot.\n15Hana mungken Almaseh sapeue kheun ngon Iblih. Peu kheueh nyang saban ureuëng Kristen ngon nyang bukon ureuëng Kristen?\n16Peu kheueh hubongan jih Baét Tuhan ngon rumoh beurala? Geutanyoe nyoe Baét Tuhan, na kheueh Allah nyang udeb. Allah keudroe meufeureuman, "Ulôn teuma tinggai diteungoh-teungoh awaknyan, dan udeb meusajan-sajan ngon awaknyan. Ulôn teuma jeuet keu Allah awaknyan, dan awaknyan teuma jeuet keu umat Lôn.\n17Sabab nyan, tinggai kheueh laju ureuëng-ureuëng nyang hana jituri keu Po teu Allah nyan, dan peujiôh kheueh droe gata nibak awaknyan. Bék tapeugot hubongan sagai-sagai ngon nyang najih, ngon lagée nyan Ulôn teuma kuteurimong gata.\n18Ulôn teuma jeuet keu Bapak gata, dan gata teuma jeuet keu aneuëk-aneuëk Ulôn, meunan kheueh feureuman Tuhan Nyang Mahakuasa."


Jinoe hat ka na 7.228 laman teunuléh\nnyang geuandam lé 14.695 droe ureueng ngui\nTeunuléh: Acèh • Bumoe • Nanggroe • Éseulam • Binatang • Bahsa • Agama • Grak Tubôh • Peunula • Peunyakét\nMalam pawè uroe raya keureubeun di Jakarta.\n(rayek gamba: 3.776 × 2.832)\nGamba nyoe geucok lé: 世書 名付\nIzin ngui gamba: Creative Commons Attribution 2.0 Generic\nWikipèdia nakeuh ènsiklopèdia bibeueh nyang jeuet geuandam, geusalén, ngön geubagi lé ban dum ureueng. Alhamdulillah, jinoe Wikipèdia ka na lam bahsa Acèh: Wikipèdia Bahsa Acèh. Keu meuneumat bak tateumuléh, neungui Kamueh Aceh–Indonesia nyang jeuet neucok sinoe ngön sinoe.\nJinoe ka na 177 droe ureueng ngui nyang meuandam di Wikipèdia bahsa Acèh. Neubantu ureueng nyan ngön neupeurôh droeneuh lam dapeuta ureueng nyang kayém meuandam Wikipèdia bahsa Acèh.\nKonfèrènsi thôn 2017\nGeurumpok nibak "http://ace.wiki.hancel.net/w/index.php?title=Ôn_Keuë&oldid=92152"\nMieng nyoe seuneulheueh geuandam bak 1 Buleuën Sikureuëng 2016, poh 12.02.


Keurajeuën Mughal - Wikipèdia bahsa Acèh, ènsiklopèdia bibeuëh\nKeurajeuën Mughal nakeuh saboh keurajeuen nyang bak masa jayajih teuduek di Afganistan, Balochistan ngon India. Keurajeuen nyoe na bak thon 1526 sampoe thon 1857. Keurajeun Mughal geubina uléh peumimpin Türk, Babur bak thon 1526. Masa nyan Barbur geupeutalo Ibrahim Lodi Sultan keuneulheuëh nibak Keurajeuën Delhi lam Prang Panipat I. Narit Mughal nakeuh lidah Ural-Altay nibak narit Türk. Agama rakyat Mughal nakeuh Islam.\nKeurajeuën Mughal nyoe lam beunagi rayek geupeutaklok uleh Sher Shah bak masa Humayun di miyub kuwasa Akbar. Keurajeuën nyoë meutamah rayek lom sampoe masa Sultan Aurangzeb. Jahangir, aneuk Akbar, geupeurintah keurajeuën Mughal nyoe nibak thön 1605-1627. Lam Buleuën Siploh 1627, Shah Jahan, aneuk Jahangir geupeuwareh tahta ngon keurajeuën nyang luwah ngon kaya di India. Nibak abad nyan, Mughal nyoe mungken saboh keurajeuen nyang paleng rayek di donya. Sultan Mughal Shah Jahan, geupeurintah keurajeuën lam thon 1630-1653, bak masa Shah Jahan nyoekeuh geubina Taj Mahal di Agra, India.\nLheuëh abeh umu Aurangzeb bak thon 1707, keurajeuën nyoë mulai mundo, bah pih teutap mantong na jimeukuwasa sampoë 150 thon lheuëh nyan. Nibak thon 1739 Mughal jipeutalo le Parisi. Thon 1857 Keurajeuën Mughal meuakhe lheuëh keurajeuën nyan jipeutaklok le Keurajeuën Britania Raya nibak banuwa Ieropa.\nWikimedia Commons na mèdia nyang na meupawôt ngön: Mughal Empire\nGeurumpök nibak "https://ace.wikipedia.org/w/index.php?title=Keurajeuën_Mughal&oldid=117488"\nTerakhir diubah pada 12 Buleuen Lhèe 2020, pukul 15.43\nÔn nyoe seuneulheueh geupeusaneut bak 12 Buleuen Lhèe 2020, poh 15.43.


Yahya - Audio Books: the Book of John - Chapter 16\nBanmandum nyan Ulôn peugah bak gata mangat gata bék murtat.\n2 Gata teuma teupeuteubiet nibak rumoh-rumoh iébadat. Dan teuma teuka watée jih bahwa ureuëng nyang poh maté gata jipike jihnyan meungabdi bak Po teu Allah.\n3 Awaknyan jipeubuet lagée nyan ateueh gata sabab awaknyan gohlom jituri Bapak meunan cit Ulôn.\n4 Teuma bak saát nyoe Ulôn peugah nyan bak gata, meunyoe nyan jeuet singoh, gata taingat bahwa Ulôn ka lheueh lôn peugah bak gata." "Hainyoe hana Ulôn peugah bak gata yoh awai phon, sabab, Ulôn mantong na meusajan ngon gata.\n5 Teuma bak saát nyoe Ulôn kujak ubak Gobnyan nyang utus Ulôn; dan hana meusidroe pi nibak gata tatanyong ho Ulôn jak.\n6 Bak saát nyoe até gata jeuet keuseudeh, sabab Ulôn peugah hainyan bak gata.\n15 Banmandum nyang na bak Bapak na kheueh atra Ulôn. Nyang kheueh sabab jih ulôn peugah bahwa peue nyang jipeutrok lé Roh ubak gata, geuteurimong atranyan nibak Ulôn."\n16 "Tinggai sikeujab teuk gata hana meurumpok le ngon Lôn, dan meunan cit tinggai sikeujab teuk gata teuma takalon Ulôn."\n17 Na padubdroe murit Isa laju jiteumanyong sabe keudroe-droe, "Peue meukeusut jih geupeugah bak geutanyoe: 'Tinggai sikeujab teuk gata hana teuma gata ngieng le Ulôn, dan tinggai sikeujab teuk gata teuma tangieng ulôn'? Dan peue teuma meukeusut jih: 'Ulôn kujak ubak Bapak'?"\n18 Awaknyan jiteumanyong laju, "Peue makna jih, 'Sikeujab'? Geutanyoe hana muphom Gobnyan geumariet keuhai peue!"\n19 Isa geuteupeue awaknyan keuneuk teumanyong bak Gobnyan. Jadi Gobnyan laju geupeugah, "Bunoe ka lheueh lôn peugah, 'Tinggai sikeujab teuk, gata hana teuma gata ngieng Ulôn, dan meunan cit tinggai sikeujab teuk gata teuma tangieng Ulôn'. Peu kheueh nyan nyang gata peusoai lamkawan gata?\n20 Beuneupatéh kheueh gata teuma tamo dan meuba-e, teuma donya meugeumbiraria. Gata tunu até, teuma sosah gata nyan meu-ubah jeuet keu geumbiraan.\n21 Meunyoe sidroe ureuëng inong ka tô that watée jikeuneuk peulahé aneuëk, jihnyan lumpah that sosah dan apoh apah, sabab ka watée jih inong nyan meudeurita. Teuma meunan aneuëk jihnyan lahé, ureuëng inong nyan tuwoe ubak peundeuritaan jih sabab galak that até sidroe aneuëk manyak ka lahé lam donya.\n22 Meunan cit deungon gata: Jinoenyoe gata meusosah até, teuma Ulôn meurumpok lom ngon gata, teuma até gata teuma mangat; dan hana meusidroe pi nyang hase jicok nyang mangat nyan lam até gata.\n23 Bak uroe nyan, gata hana tanyong sapeue le ubak Ulôn. Neupatéh kheueh: Peue mantong nyang gata lakée ubak Bapak ateueh nan Ulôn, nyan teuma geubri keu gata.\n24 Sampoe bak saát nyoe gata gohlom talakée sapeue ateueh nan ulôn. Lakée kheueh, teuma gata tateurimong, mangat harok gata sampoereuna."\n25 "Banmandum nyoe ulôn peugah bak gata ngon kiasan. Teuma teuka watée jih, hana ulôn peuguna le kiasan, teuma lôn mariet troh trang ngon gata keuhai Bapak.\n26 Bak watée nyan gata teuma talakée bak bapak ateueh nan Ulôn; beutateupeue kheueh, Ulôn hana teuma lôn lakée nibak Bapak keu gata,\n27 Sabab Bapak keudroe geugaséh gata. Gobnyan geugaséh gata sabab gata tagaséh keu Ulôn, dan tapatéh bahwa Ulôn teuka nibak Po teu Allah.\n28 Beutôi Ulôn asai nibak Bapak, dan ka lôn teuka lam donya. Teuma bak saát nyoe Ulôn tinggai donya keu lôn gisa ubak Bapak."\n29 Laju murit-murit Isa jipeugah bak Gobnyan, "Jinoenyoe Tuhan neumeututoe troh trang dan hana neupeuguna kiasan,\n30 dan kamoe meuteupeu bahwa Tuhan neuteupeue peue-peue mantong. Hana peureulée meusidroe ureuëng pi jiteumanyong sapeue-sapeue ubak Tuhan. Ngon sabab kamoe meupatéh Tuhan teuka nibak Po teu Allah."\n31 Isa geujaweueb awaknyan, "Jadi, peu kheueh ka gata patéh bak saát nyoe?\n32 Ingat! Saát jih teuma teuka, dan ka teuka, gata teuma teupeucre bre. Gata teuma tawoe u rumoh droe maséng-maséng dan teuma gata tinggai Ulôn sidroe. Teuma Ulôn hana sidroe sabab Bapak na meusajan ngon Ulôn.\n33 Banmandum nyoe Ulôn peugah mangat gata meuteumé seujahteura sabab meusaboh ngon Ulôn. Lam donya gata teuma meudeurita. Dan tabah kheueh até gata! Ulôn ka Lôn peutaloe donya!"


Uroe peu-ingat Maklumat Prang Beulanda 26 mart 1873 - achehcybermilitary\nUroë Peu-ingat Maklumat Prang Beulanda 26 Mart 1873\nBeulanda Oh Beulanda\nUléh: Asnawi Ali\nSabôh ingatan keu bansa Atjèh ban sigom dônja\nKARAP tiëp Aleuhad bak luweung watèë sira duëk-duëk dikeu komputer na meupadum go ulôn batja buku njang geutuléh lé Tgk Hasan Tiro. Buku droëneuh njan geutuléh dalam meupadum boh basa dan na teukeubah bak internet lam beuntôk pdf. Masa geutuléh dilèë golom na komputer, peuë lom HP bak djaroë seubagoë komunikasi talipun u dalam nanggroë. Meunjoë internet tjit dilèë hana teubajang pih lom, teuma asoë tulésan droëneuh njan keubit meuasoë that, ilmiah, santeuët deungon tulésan akademisi bak universitaih lam dônja bah that pih geutuléh lam glé maprèë masa golom na alat tjanggih lagèë djameun djinoë rupa.\nNanggroë geutanjoë djeuôh disidéh lam kawasan Asia. Teuma meunjoë takalon bukti, tadeungo saksi, tabatja buku bahwasadjih bansa geutanjoë meukumat seudjarah deungon salah saboh bansa di Irupa njoë. Nan bansa njan nakeuh Beulanda! Neugara monarki njan salah saboh neugara anggèëta Uni Irupa dan PBB. Di nanggroë awak njan pih na teudong kantô International Criminal Court dan kantô UNPO (Unrepresented Nations and Peoples Organization)–kantô PBB keu nanggroë-nanggroe dan bansa-bansa njang golom meurdéhka.\nPakiban djeuët meukeumat seudjarah antara bansa geutanjoë deungon bansa Beulanda njan?\nPaneukdjih, dilèë na hubôngan njang krap that sampoë na niaga antara nanggroë Beulanda dan nanggroë Atjèh. Dudoë, meuseubab nafsu kuasa peundjadjah dan peutheuën nanggroë akhédjih ka meuprang antara ban dua bansa rajek njan. Supo pihak seubagoë peundjadjah dan pihak toh njang peutheun nanggroë? Analisa njan djeuët teudjaweuëb keudroë meulalui bukti seudjarah.\nMeunjoë tasidék beuhabéh dari meupadum boh alasan, salah saboh puntjadjih pakon sampoë uroë njoë bansa geutanjoë gadoh dèëlat na keuh meuseubab lé Beulanda! Si go teuk; meuseubab Beulanda! Hana pat tulak bahwasadjih bukti seudjarah watèë Beulanda dji peu-ék maklumat prang keu neugara Atjèh nibak 26 uroë buleuën Mart 1873. Seugolom tanggai keuramat njan, nanggroë geutanjoë saboh neugara meudèëlat! Bansa geutanjoë hudép meurdéhka! Bansa geutanjoë santeuët deungon bansa laén!\nDisampéng analisa njan, djeuët takalon keudroë so njang djak u nanggroë laén djak djadjah sampoë meuprang? Bukti lam seudjarah, Beulanda keuh njang mita paké sampoë dji peu-ék maklumat prang keumudian didjak u nanggroë geutanjoë! Peuë keuh nanggroë geutanjoë dilèë na ta peu-ék maklumat prang, lheuëh njan indatu geutanjoë Neudjak u Beulanda djak meuprang? Saboh teuk, beutateupeuë bahwasadjih kon hanja nanggroë geutanjoë mantong djiprang lé Beulanda, meutapi sampoë keuradjeuën meudèëlat lam lingka nanggroë² di nusantara njan pih didjak djadjah.\nAtji neukalon bak peuta, meunjoë teukeudi terusan Suez hana dibuka keubit that djeuôh djarak Beulanda – Atjèh. Kira keudroë, padum buleuën habéh watèë didjak deungon kapai laôt u Asia? Padum ribèë awak seurdadu Beulanda maté sia-sia lam prang? Padum habéh beulandja ekonomi nanggroë awak njan dilèë. Teuma pakon Beulanda dipeubuët tjit meunan? Mandum njan na keuh salah saboh djih deumi djak peuturôt nafsu untôk djak djadjah bansa laén padahai nanggroë droë djih djeuôh sino di Irupa. Deungon deumikian ka deuh bukti supo pihak seubagoë bansa peundjadjah dan pihak toh seubagoë bansa njang peutheuën nanggroë droë djih.\nMenurôt fakta pihak Beulanda njang peugah, prang deungon Atjèh na keuh paléng trép, paléng le kureubeun dan paléng le habéh beulandja. Akibat dari meuprang njan wilajah keuradjeuën Atjèh ka phéng pho, hantjô dum arakata nanggroë, meuribèë droë indatu Atjèh meugulé sjahid, meuribèë droë tjit inong balèë dan aneuk jatim. Masa njan, struktur dèëlat nanggroë ka meugantoe lheuëh radja Atjèh di drop lé Beulanda. Bah that pih meunan, peurdjuangan prang lawan Beulanda mantong meugrak deungon na bukti inisiatif bak ulama geupeudong keudroë peurlawanan prang njang meusambông keu aneuk tjutjo geuh.\nBeulanda, salah saboh neugara lam Uni Irupa djinoë hudép meu-adab. Meutapi seudjarahdjih njang biadab dilèë handjeuët tapeuteuwoë meunan mantong. Portugéh pih salah saboh neugara lam Uni Irupa tjit meutapi awak njan na tanggông jaweuëb deungon peuë njang dipeubuët lé indatudjih dilèë keu Timô Timu. Seubagoë tjinto; watèë Portugéh keumeung gisa keulai u nanggroë droëdjih lheuh djadjah Timô Timu. Ban djineuk tubiët ladju si pa’i Indonesia meulalui peurintah Soeharto djak reungkhom tamong u Timô Timu. Dalam reusam politék, Portugéh meurasa droë djih salah seubab bansa Timô Leste njan na hak politék peuë keuh suka rèla tamong sadjan Indonesia atawa djimeudong keudroë seubagoë saboh neugara.\nMeuseubab njan keuh Portugéh kajém dibantu aktivis Timô Timu untôk djak kampanje beudjeuët Referendum seubagoë solusi djalan teungoh njang adé untôk peuseuleusoë konflik deungon Indonesia. Lam atjara internasional, menurôt haba aktivis Timô Timu, karap sabé Portugéh ghok-ghok Indonesia meunjoë na meutjeukôt peukara Timô Timu. Meunan tjit djisurak masalah HAM dan hak peuteuntèë droë (Self Determination), sampoë aktivis Timô Timu meunjoë djitém djeuët tinggai di kuta Lisabon. Kalon keudroë kiban Portugéh na meurasa salah masa indatu awak njan dilèë peugot policy politék keu Timô Timu dan seubagoë beunalah rasa salahdjih njan djitém bantu keu awak aktivis Timô Timu. Dilua daripada doktrin agama, Portugéh ka glah tanggông djaweub akibat peuë njang dipeulaku dilèë jôh ditubiët dari Timô Timu.\nTeuma atji neubandéng keudroë deungon Beulanda njang sampoë djinoë mantong meukeumat seudjarah deungon Atjèh. Pakon dalam seudjarah Atjèh, nanggroë geutanjoë hantom peurnah hudép aman, damè, stabil lagèë bansa laén? Na sadja konflik disinan! Beuna neuteupeuë bahwa puntja dari seugala puntja keusalahandjih na keuh Beulanda dilèë djak tamong meuprang keunan. Golom habéh urôsan prang Atjèh teuma kadidjôk kôasa koloni bak reugam Indonesia (dekolonisasi), dudoë Beulanda paléh njan djiwoë keudéh u nanggroë droëdjih sira diba barang-barang bôinah bansa Atjèh. Keudjadian salah njoë teudjadi 27 Désèmbér 1949 watèë Beulanda Neupulang dèëlat Atjèh seutjara hareum bak Republik Indonesia Seurikat (RIS) deungon hana proses Referendum.\nInggréh watèë djadjah tanôh Malaja dan seulingka njan lheuëh dji woë u nanggroë droë djih na dipeugot seumatjam Commonwealth of Nations dan Malaja rôh lam kawan njan. Portugéh dan Inggréh bah that pih peundjadjah dilèë awak njan na diteupeuë keusalahan masa indatu droëdjih. Teuma Beulanda keudroë peuë njang na dibantu keu Atjèh seubagoë teubôh rasa salah indatudjih dilèë?\nTapeugah dibantu kemanusiaan masa tsunami tapi neugara-neugara laén pih njang hantom na kaétan deungon Atjèh lubèh nibak Beulanda dibantu. Peukara laén, Beulanda hana dibantu ureuëng Atjèh njang keunong éëlaja di Atjèh via UNHCR tapi neugara laén njang hana hubôngan seudjarah sapeuë deungon Beulanda, watèë Atjèh konflik deungon Indonesia sampoe meureutôh droë ditulông awak Atjèh supaja djeut teurimong suaka. Djadi, djeulaih that bahwa masalah politék Beulanda didong rhôt Indonesia kon lagèë Portugéh keu Timô Timu atawa Inggréh deungon Malaja njang na hate nurani.\nTingat ulôn, policy umum politék Beulanda njang hana tanggông djaweuëb njan karap saban peurséh lagèë narit waki Ambassador Beulanda di Kuala Leuhop, Malaja. Masa njan, nibak puasa thôn 2011, na ulôn lakéë meureumpok deungon Ambassador Beulanda untôk Malaja, teuma dipeureumpok deungon wakidjih. Bak meureumpok seulama kureuëng lubèh 20-30 meunèt njan, salah sabohdjih na ulôn tanjong;\n“Pakon Beulanda hana djitarék keulai maklumat prang teuhadap Atjèh 26 Mart 1873 dan pakiban Atjèh djeuët rôh sadjan Indonesia?”\nTeukeudjôt ulôn seubab kon didjaweuëb meutapi di ju prèh siat dang didjak search bak meusén Google. Lheuëh njan di suët bak keurtah sira dipeuleumah bak ulôn. Bah that pih kon lutju teuma rôh tiseunjom. Ulôn tanjong keulai;\n”Panè sumber kronologis seudjarah njan”? Didjaweuëb; ”Dimijub keurtah njan na meutuléh”.\nWatèë ulôn sidék teunjata seudjarah versi Indonesia. Meunjoë ulôn teupeuë awai meunan hana peureulèë djak saré bak kantô awak njan sabab ulôn keudroë pih djeut mita bak internet. Rupadjih dumnan tingkat sidroë diplomat waki Ambassador beukaih peundjadjah. Meunjoë hana diteupeuë seudjarah bansa droëdjih pakiban ta neuk djak diskusi deungon objektif.\nMeunurôt reusam saboh neugara njang meuadab, meunjoë diteupeuë politék indatu droëdjih silap dilèë, maka meunjoë na haté rasa keumanusiaan, bah that pih brat malèë akan djilakèë meu’ah. Na tingat droneuh mantong meupadum thôn u likôt–thôn 2011–di Beulanda na peungadélan teuntang kasus Rawagede njang bak akhé peunutôhdjih; Beulanda bah that pih seubagoë saboh neugara ka salah bak poh maté ureuëng-ureuëng di Rawagede bak akhé thôn 1947. Akibatdjih, Beulanda seubagoë neugara pajah lakèë meu’ah bak kurbeun njang mantong hudép, sira subsidi beulandja keu ahli waréh njang ka laèh (Gantoe rugoe).\nTingkat kurbeun geutanjoë indatu bansa Atjèh leubèh rajek nibak kasus Rawagede. Masalah Atjèh deungon Beulanda na keuh kaétan seudjarah njang sampoë djinoë golom seuleusoë. Sibarangkasoë biëk Atjèh na hak bak peuteupat masalah seudjarah njan. Manusia wadjéb ikhtijeuë teuma hana wadjéb peunutôh beumeuhasé seubab mandum njan peuneutôh bak Po kuasa. Meu-asai dari njan keuh ôseuha wadjéb tanjoë peudjak ubéna mampu. Salah sabôhdjih tamulai lagèë narit mèrèk HP Nokia njakni: ”Connecting People”.


Galatia 6 (ACEH)\n1Syedara-syedara! Meunyoe sidroe-droe ureuëng meuteumé teungoh jipeubuet desya, bah kheueh gata nyang udeb meunurot Roh Allah, gata bimbeng ureuëng nyan tapeuwoe bak jalan nyang beuna. Teuma hai nyan harôh gata peubuet ngon leumoh leumbot, dan jaga kheueh bék sampoe gata keudroe teugoda teuma.\n2Bah kheueh gata saléng tabantu tatanggong beuban ureuëng laén, mangat ngon lagée nyan ka tataát ubak peue nyang geupeurintah lé Almaseh.\n3Meunyoe sidroe-droe ureuëng jipike jih nyan leubeh peunteng, padahai hana peunteng, ureuëng nyan ka jipeungeut droe jih keudroe.\n4Tieb-tieb ureuëng bah kheueh jipeureksa droe jih keudroe peu kheueh droe jih nyan gét atawa hana. Meunyoe gét, ureuëng nyan jeuet meurasa bangga ateueh hai nyan. Teuma hanapeue jipeusa droe ngon peue nyang jipeubuet lé ureuëng laén.\n5Sabab maséng-maséng ureuëng harôh jiseuôn tanggong jaweueb jih keudroe.\n6Ureuëng nyang teurimong peue nyang geupeurunoe lé Almaseh, bah kheueh jimeuweuk ngon gurée jih banmandum nyang gét nyang na nibak jih nyan.\n7Bék sampoe keunong peungeut. Allah hana jeuet teupeumeuén! Peue nyang jipula, nyan kheueh teuma nyang jipöt.\n8Meunyoe jipula meunurot tabiát manusia nyang na nibak jih, ureuëng nyan teuma jipöt maté nibak tabiát jih nyan. Teuma meunyoe ureuëng nyan jipula meunurot pimpénan Roh Allah, ureuëng nyan teuma jipöt udeb seujati dan keukai nibak Roh Allah.\n9Ngon sabab nyan, bék kheueh geutanyoe sampoe bosan bak tapeubuet hai-hai nyang gét; sabab meunyoe tanyoe hana tapiôh bak tapeubuet hai nyan bak saboh watée singoh teuma tateumé pöt hase jih.\n10Ngon lagée nyan, simantong na watée nibak geutanyoe, bah kheueh tapeubuet nyang gét ubak mandum ureuëng, nyang phon that keu syedara-syedara tanyoe nyang saboh iman ngon tanyoe.\n11Simak kheueh beugét-gét bagian nyoe nyang ulôn tuléh ngon hurof nyang rayeuk-rayeuk.\n12Ureuëng nyang jitem peubangga droe ngon hai-hai nyang lahé, ureuëng nyan kheueh nyang paksa gata mangat gatatem seutôt peuratoran meukatan. Teuma awaknyan jipeubuet nyan mangat jihnyan hana ji iénanya lé ureuëng-ureuëng Yahudi ngon sabab lé saleb Almaseh.\n13Ureuëng-ureuëng jiseutôt atoran meukatan nyan pih hana jipeujak lagée huköm agama. Teuma awaknyan meuharab mangat gata tameukatan, mangat awaknyan jeuet jipeubangga droe bahwa gata tataát ubak peuratoran nyan.\n14Teuma ulôn mubacut pi hana kutem peubangga droe keuhai peue-peue mantong, seulaén Tuhan geutanyoe Isa Almaseh nyang ka maté jisaleb. Sabab, ngon sabab Gobnyan ka teusaleb nyan, teuma donya nyoe hana meuguna sapeue keu ulôn. Dan keuhai donya nyoe, ulôn pi siulah-ulah ka maté.\n15Meukatan atawa hana meukatan, nyan hana peunteng. Nyang leubeh peunteng na kheueh jeuet keumanusia barô.\n16Keu ureuëng nyang udeb lagée peundirian nyan, dan meunan cit teuma keubanmandum umat Po teu Allah, ulôn meuharab Allah geubri keuseujahteuraan dan rahmat Gobnyan.\n17Óh lheueh nyan, bék kheueh na meusidroe pih jipeususah le ulôn nyoe, sabab nibak tuboh ulôn na bukeuti-bukeuti bahwa ulôn na kheueh murit Isa Almaseh.\n18Seumoga Tuhan geutanyoe Isa Almaseh sabe geubri beureukat keugata banmandum. Amin.


Home » Aceh » Wisata » Objek Wisata Aceh\nUnknown 22:07 Aceh, Wisata\nHobyTravel.com - Objek Wisata Aceh. Provinsi Aceh dikenal sebagai salah satu provinsi yang memiliki beberapa wisata alam yang menarik, banyak wisata aceh yang masih asri dan sangat mempesona diantaranya adalah wisata pantai ule, kendati aceh memiliki wisata alam yang indah, aceh juga memiliki ragam wisata yang sangat banyak.\nAceh memiliki wisata sejarah seperti museum tsunami dan juga wisata religius seperti mesjid baiturrahman di banda aceh, berkunjung ke Aceh tanpa mengunjungi spot yang telah kai sebutka diatas rasanya terasa hambar.\nBanyak wisatawan yang telah datang ke aceh sering mengatakan tak pas jika tak datang ke mesjid baiturrahman atau juga museum tsunami di Aceh, disini wisatawan dapat mengabdikan moment nya berupa photo.\nNah bagi anda yang tertarik mengenal wisata aceh anda dapat melihat lihat wisata yang ada di aceh seperti pada tautan ini, semoga informasi Objek Wisata Aceh ini bisa bermanfaat.\nArtikel Terkait Objek Wisata Aceh :


Kamis, 24/10/2019 - 16:42 WIB\nCukai rokok. (detik)\nACEHTREND.COM, Jakarta- Meubaroe dua uroe diduk lom keu Mentroe Peng Republik Indonesia, Sri Mulyani laju dipeuék cukai rukok. Kebijakan nyang meusupet ikue awai piep rukok nyan geutuleh lam Peuraturan Meuntroe Peng RI lumboi 152 teuntang Yum Cukai Hase Baköng (Tarif Cukai Hasil Tembakau).\nLam aturannya, nyang dikutep aceHTrend, Hameh (24/10/2019) Sri Mulyani dipeugah, nyan ka seusuai deungon parameter nyang trang, ditamong lam akai dan jeut dipeutanggong jaweub seureuta dikalon dampak dan keuadelan ureung ramee dan keu kepentingan neugara.\nLam aturan nyan yang diteken nibak tanggai 18 Oktober 2019, dipeuék cukai rukok nyan hana saban. Bida antara Sigaret Kretek Mesin 9SKM) golongan I peuneugot lam nanggroe, deungon Sigaret Putih Mesin (SPM).\nDari padum-padum droe ureung nyang ditanyong peundapat uleh aceHTrend, ureung nyan hana peukara cukai rukok dipeuék uleh pomerintah. Asai nyum rukok teutap saban lage awai dan na barang.\n10/01/2020 - 11:46 WIB\n31/12/2019 - 20:25 WIB\n30/12/2019 - 16:25 WIB\n20/12/2019 - 22:24 WIB\n“Nyang peunteng bek putöh barang. Nyum bek meutuka,” kheun Zainal Abidin yang kayem ditawok deungon nan Jack.\nTeuma laen lom haba dari Ibrahim (45) nyang di gampong jih ditawok Him. Dipeugah le si Him, but pomerintah tiep ure peugot susah ureung piep rukok. Mulai dipeugot kawasan hanjeut meurukok, sampoe dipeuék yum rukok.\n“That gura bit. Meunyo keubit-bit rukok nyan hana get, hareum dan seubagoe jih, keupu cit mantong dipeugot dan dijak meukat?,” kheun si Him sira ditarek rukok samsu balot sibak.\n“Pomerintah nyoe lage hana but laen,” dikheun lom sira ditarek sigoe teuk.


Ali bin Abi Thalib - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\n‘Alī bin Abī Thālib (Arab: علي بن أﺑﻲ طالب, Parsi: علی پسر ابو طالب) (lahé bak 13 Rajab thôn 23 golom Hijriah – wafeuët 21 Ramadhan 40 Hijriah), nakeuh sidroë sahabat nabi, Islam gobnyan bak masa mantong ubit. Gobnyan meuhat cit keu sidroë keuluarga Rasulullah SAW. Bak ureuëng Islam Sunni, gobnyan geuangkèe keu khalifah seuneulheuëh lam neuduëk khulafa'ur-rasyidin. Salang bagi Syi'ah, awaknyan meupeundapat gobnyankeuh nyang sah jeuët keu khalifah phôn nyang neuwasiët lé Rasulullah saw..\nKheuet nan Ali bin Abi Thalib\nAli nakeuh aneuk nibak Abu Thalib (abuwa Nabi), Ali meunikah ngon aneuk inong geunaséh Nabi Fathimah az-Zahara. Dua droë cuco Nabi lahé nibak keuluarga Ali ngon Fathimah, nyakni Sayyidina Hasan ngon Sayyidina Husén.\nWikimedia Commons na mèdia nyang na meupawôt ngön: Ali\nGeurumpök nibak "https:https://www.duhoctrungquoc.vn/wiki/index.php?lang=ace&q=Ali_bin_Abi_Thalib&oldid=115521"\nTerakhir diubah pada 21 Buleuen Sikureueng 2019, pukul 17.28\n‘Alī bin Abī Thālib (Arab: علي بن أﺑﻲ طالب, Parsi: علی پسر ابو طالب) (lahé bak 13 Rajab thôn 23 golom Hijriah – wafeuët 21 Ramadhan 40 Hijriah), nakeuh sidroë sahabat nabi, Islam gobnyan bak masa mantong ubit. Gobnyan meuhat cit keu sidroë keuluarga Rasulullah SAW. Bak ureuëng Islam Sunni, gobnyan geuangkèe keu khalifah seuneulheuëh lam neuduëk khulafa\_'ur-rasyidin. Salang bagi Syi\_'ah, awaknyan meupeundapat gobnyankeuh nyang sah jeuët keu khalifah phôn nyang neuwasiët lé Rasulullah saw..\nÔn nyoe seuneulheueh geupeusaneut bak 21 Buleuen Sikureueng 2019, poh 17.28.


2 Raja-Raja - Aceh Bible - Old Testament / 2Kings-23\nRaja Yosia geuhôi mandum peumimpén Yehuda dan Yerusalem.\n2 Laju gobnyan geujak ngon awaknyan u Baét TUHAN, jiseutôt lé teungku-teungku imeum, lé nabi-nabi dan banmandum rakyat, bah nyang gasien meunan cit nyang kaya. Dikeue awaknyan mandum, bak binéh pilar nyang khusos keu raja, lheueh nyan raja laju geudong dan geubaca banmandum asoe kitab peujanjian nyang ka meuteumé nibak Baét TUHAN, lheueh nyan raja laju geupeugét peujanjian deungon TUHAN keu taát ubak Gobnyan, dan teupeubuet deungon sipeunoh até dan sigeunan jiwa banmandum peurintah dan huköm-huköm Gobnyan. Raja pi geumeujanji keu geupeupeunoh banmandum syarat-syarat peujanjian TUHAN ngon umat Gobnyan nyang na teutuléh lam kitab nyan. Banmandum rakyat meusajan-sajan jimeujanji keu jitaát ubak peujanjian nyan.\n4 Óh lheueh nyan raja laju geubri peurintah ubak Teungku Imeum Agong Hilkia, keu teungku-teungku imeum peubantu dan keu peungawai-peungawai nyang meutugaih nibak babah pintoe Baét TUHAN, mangat teupeuteubit lam Baét TUHAN nyan mandum peukakah nyang teupeuguna keuteuseumah Baal, Dewi Asyera, dan bintang-bintang. Banmandum atranyan geutot lé Raja Yosia diluwa banda nyang tô ngon Pantôn Kidron, laju abée jih jiba u Betel.\n5 Gobnyan geupeucat teungku-teungku imeum nyang ka jibaiát lé raja-raja Yehuda keu jimeutugaih nibak teumpat teuseumah dewa nyang na lam banda-banda Yehuda dan nyang na bansikeulileng Yerusalem; meunan cit keu teungku-teungku imeum nyang meutugaih jipeuseumah keureubeuen keu Baal, mata uroe, buleuen, planet dan bintang-bintang.\n6 Patong Dewi Asyera laju teupeuteubiet lam Baét TUHAN, dan teuba laju u luwa banda nibak Pantôn Kidron. Disinan patong nyan laju teutot, adang jih teutôb sampoe halôh, dan abée jih laju teusipreuk ateueh jrat-jrat ureuëng maté.\n7 Bilek-bilek nyang na lam Baét TUHAN nyang jipeuguna lé lunte-lunte kuil keujipeubuet lunte sibagoe peuseumahan keu dewa, nyan pih geupeuhanco. (Lam bilek nyan ureuëng-ureuëng inong jicumucôb ija keujingui watée jiseumah Dewi Asyera.)\n8 Banmandum imeum nyang na tinggai lam banda-banda Yehuda geuyue lé Yosia mangat jijak u Yerusalem, dan meunan cit dipat mantong bansaboh Yehuda geupeukuto laju miseubah-miseubah dewa nibak teumpat imeum-imeum nyan ka jipeuseumah keureubeuen. Teungku-teungku imeum nyan hana jipeu idhin jipeuna iébadat di Baét TUHAN. Teuma awaknyan jeuet jipajoh ruti nyang hana meuragoe nyang teukeubah keu rakan-rakan awaknyan. Miseubah-miseubah nyang teupeukhusos keuteumpat peubuet seumah ubak dewa-dewa nyang tô ngon Geureubang Yosua, walibanda nanggroe nyan, laju teureuloih. Geureubang nyan na jih nibak blaih wie Geureubang Phon nibak rot tamong u banda.\n10 Tofet, na kheueh teumpat teuseumah dewa di Pantôn Hinom, nyan pi teupeukuto. Deungon nyan hana le nyang hase jipeuseumah aneuëk-aneuëk jih sibagoe keureubeuen nyang teutot keu Dewa Molokh.\n11 Banmandum guda nyang jipeukhusos lé raja-raja Yehuda keungon seumah ubak dewa mata uroe, nyan pi geuböih, dan geuritan-geuritan nyang teupeuguna watée teuseumah nyan laju geutot. (Geuritan-geuritan nyan na dileuen Baét TUHAN -- tô ngon babah pintoe geureubang -- hana jiôh nibak bilek-bilek teumpat tinggai Natan Melekh, sidroe ureuëng peugawée manyang.)\n12 Miseubah-miseubah nyang jipeudong lé raja-raja Yehuda ateueh bubong nibak bilek-bilek Raja Ahas, nyan pi geupeuhanco. Meunan cit deungon miseubah-miseubah nyang jipeudong lé Raja Manasye nibak bandua boh leuen Baét TUHAN, geupeuhanco rata ngon tanoh lé Raja Yosia, atranyan laju geuböih u Pantôn Kidron.\n13 Meunan cit deungon miseubah-miseubah nyang na nibak bagian timu Yerusalem, blaih u seulatan Bukét Keujeuhetan ka geupeunajih. Miseubah-miseubah nyan geupeudong lé Raja Nabi Sulaiman keu ngon seumah dewa-dewa nyang paleng luwat -- na kheueh Asytoret dewi bansa Sidon, Kamos dewa bansa Moab, dan Milkom dewa bansa Amon.\n14 Tugu-tugu dewa dan patong Dewi Asyera laju geureuloih, dan tanoh teumpat tugu-tugu ngon patong-patong nyan teudong, laju geuseubée lé Yosia ngon tuleueng-tuleueng manusia.\n15 Meunan cit gobnyan geupeurusak teumpat seumeumah di Betel nyang geupeudong lé Raja Yerobeam bin Nebat -- raja nyang ka jeuet keusabab ureuëng Israel jipeubuet desya. Lé Yosia laju geupeubeukah miseubah nibak teumpat seumah dewa nyan, dan laju geutot meusigoe ngon patong Dewi Asyera nyang na inan.\n16 Óh lheuehnyan Yosia geupaleng, dan deuh laju geukalon na padum boh jrat di ateueh gunong. Lé gobnyan laju geuyue gob mangat jikueh kubu nyan, dan geupeuteubiet tuleueng-tuleueng nyang na disinan dan laju geutot nibak miseubah nyang teungoh tutong nyan. Meunan kheueh cara jih gobnyan geupeukuto miseubah nyan. Deungon nyan jeuet kheueh peue nyang ka geuramai lé nabi TUHAN yoh watée ilée, bak watée Raja Yerobeam geudong bak binéh miseubah nyan watée na saboh peurayaan. Óh lheueh nyan lé Raja Yosia geukalon lom na saboh teuk kubu nyang laén.\n17 Laju gobnyan geutanyong, "Jrat soe nyoe?" Ureuëng-ureuëng Betel jijaweueb, "Nyan jrat sidroe nabi TUHAN nyang peureunah teuka keunoe nibak Yehuda, dan gobnyan geuramai hai-hai nyang ban mantong Teungku Amphon peubuet ateueh miseubah nyoe."\n18 "Bék gata peukaru jrat nyan," peurintah raja. "Bah kheueh tuleueng-tuleueng gobnyan teutab na disinan, bék gata pinah!" Lé sabab nyan teuma tuleueng-tuleueng nabi nibak Yehuda nyan hana geupeukaru; meunan cit deungon tuleueng-tuleueng nabi nyang nibak Samaria nyang na teupeukubu disinan.\n19 Nibak tieb-tieb banda di Israel, Raja Yosia geupeuhanco mandum teumpat-teumpat gobnyan seumah dewa nyang jipeudong lé raja-raja Israel, dan nyang ka jeuet keusabab TUHAN teuka meureuka. Peue nyang ka geupeubuet lé Raja Yosia di Betel, geupeubuet cit lagée nyan bagoe keu miseubah-miseubah laén nyang na bansaboh nanggroe Israel.\n20 Banmandum teungku imeum nyang meutugaih nibak teumpat-teumpat gob seumah dewa geupoh maté ateueh miseubah teumpat teungku-teungku imeum nyan meutugaih. Dan nibak tieb-tieb miseubah nyan Yosia laju geutot bubena tuleueng-tuleueng manusia. Lheuehnyan barô kheueh geuwoe u Yerusalem.\n21 Óh lheueh nyan Raja Yosia geupeurintah ubak rakyat mangat jipeuna uroe raya Paskah lagée nyang na teutuléh lam kitab Peujanjian deungon TUHAN, deungon lagéenyan awaknyan jihoreumat TUHAN, Po teu Allah awaknyan keudroe.\n22 Yoh phon that bansa Israel jipeurintah lé pahlawan-pahlawan gohlom na raja Israel atawa raja Yehuda nyang jipeuraya uroe raya Paskah lagéenyan bagoe.\n23 Teuma nibak thon nyang keulapan blaih keurajeuen Yosia nyan barô Paskah geupeuna lom di Yerusalem keu teuhoreumat TUHAN.\n24 Keuteupeubuet huköm-huköm nyang teutuléh lam kitab nyang geuteumé lé Imeum Agong Hilkia nibak Baét TUHAN, banmandum tukang hôi areuwah dan tukang ramai geu-use lé Raja Yosia nyang na di Yerusalem dan nyang na bansaboh Yehuda, dan laju geuböih mandum dewa rumoh tangga, beurala, dan barang-barang nyang jipeuguna keuseumah ubak dewa-dewa.\n25 Gohlom na raja lagée Raja Yosia nyang meungabdi ubak TUHAN deungon sipeunoh até geuh, dan hainyan geupeuleumah lam cara udeb dan buet-buet gobnyan, paih lagée banmandum huköm nyang na lam Kitab Nabi Musa. Óh ka lheueh Raja Yosia, hana le raja nyang lagée gobnyan.\n26 Teuma buet Raja Manasye ka teupeubeudôh meureuka TUHAN ateueh Yehuda, dan beungéh Geuhnyan gohlom lon.\n27 TUHAN meufeureuman, "Peue nyang ka Ulôn peubuet ateueh Israel, teuma Lôn peubuet cit ateueh Yehuda. Ureuëng Yehuda teuma Ulôn böih nibak nanggroe nyang ka Ulôn jok keu awaknyan. Ulôn teuma Lôn tulak Yerusalem, banda nyang Ulôn piléh, meunan cit Baét Ulôn nyoe, nyang meunurot kheun Ulôn jeuet keu teumpat iébadat ubak Ulôn."\n28 Raja Yosia meuninggai watée geumuprang di Megido, gobnyan geujak prang Nekho, raja Meusé, nyang teungoh jimaju ngon pasokan jih keuneuk jijak tulông raja Asyur nibak binéh Krueng Efrat. Manyét Raja Yosia jicok lé tukang peungawai gobnyan laju jipeuwoe ngon geuritan u Yerusalem. Disinan gobnyan laju jipeukubu nibak lampôh jrat raja-raja. Lé rakyat Yehuda laju jipiléh dan jibaiát Yoahas aneuëk agam gobnyan jeuet keuraja keugeunantoe gobnyan. Kisah nyang laén keuhai Raja Yosia na teucetet lam kitab Seujarah Raja-raja Yehuda.\n31 Yoahas na umu 23 thon watée gobnyan teubaiát jeuet keuraja Yehuda, dan gobnyan geumat keurajeuen di Yerusalem lhée buleuen treb jih. Ma gobnyan nan geuh Hamutal bin Yeremia asai nibak banda Libna.\n32 Yoahas meudesya ubak TUHAN lagée indatu gobnyan.\n33 Keurajeuen Yoahas tamat watée Nekho raja nanggroe Meusé jilawan gobnyan di Ribla, nibak daerah Hamat, dan jipaksa Yehuda mangat jibayeue upeti keu gobnyan nyang le jih 3.400 kilogram pirak dan 34 kilogram méuh.\n34 Óh lheuehnyan Raja Nekho geubaiát aneuëk agam Yosia nyang nan jih Elyakim jeuet keuraja Yehuda, dan geu-ubah nan Elyakim jeuet keu Yoyakim. Yoahas jiwa u Meusé dan gobnyan meuninggai donya disinan.\n35 Keu teubayeue upeti nyang jilakée lé raja Meusé, Raja Yoyakim geukuteb cukée nibak rakyat meunurot nyang ék jibayeue lé maséng-maséng ureuëng.\n36 Yoyakim na umu 25 thon watée gobnyan jeuet keuraja Yehuda, dan gobnyan geumat keurajeuen di Yerusalem 11 thon treb jih. Ma gobnyan nan geuh Zebuda binti Pedaya asai nibak banda Ruma.\n37 Yoyakim meudesya ubak TUHAN saban lagée indatu gobnyan.


Yohanes 16 (ACEH)\n[VER] : [ACEH] [PL] [PB]\n1Banmandum nyan Ulôn peugah bak gata mangat gata bék murtat.\n2Gata teuma teupeuteubiet nibak rumoh-rumoh iébadat. Dan teuma teuka watée jih bahwa ureuëng nyang poh maté gata jipike jihnyan meungabdi bak Po teu Allah.\n3Awaknyan jipeubuet lagée nyan ateueh gata sabab awaknyan gohlom jituri Bapak meunan cit Ulôn.\n4Teuma bak saát nyoe Ulôn peugah nyan bak gata, meunyoe nyan jeuet singoh, gata taingat bahwa Ulôn ka lheueh lôn peugah bak gata." "Hainyoe hana Ulôn peugah bak gata yoh awai phon, sabab, Ulôn mantong na meusajan ngon gata.\n5Teuma bak saát nyoe Ulôn kujak ubak Gobnyan nyang utus Ulôn; dan hana meusidroe pi nibak gata tatanyong ho Ulôn jak.\n6Bak saát nyoe até gata jeuet keuseudeh, sabab Ulôn peugah hainyan bak gata.\n7Teuma Ulôn peugah nyang beutôi bak gata: Leubeh gét nibak gata, meunyoe ulônjak; sabab meunyoe Ulôn hana lônjak, Nyang tulông nyan hana teuka bak gata. Teuma meunyoe ulônjak, Ulôn teuma lôn utus Gobnyan ubak gata.\n8Meunyoe Gobnyan teuka, Geuhnyan teuma geupeugah bak donya makna nyang sibeuna jih nibak desya, nibak peue nyang sibeuna jih, dan nibak huköman Po teu Allah.\n9Gobnyan teuma geupeugah nyang hana meuiman ubak Ulôn na kheueh desya;\n10bahwa Ulôn beutôi, sabab Ulôn jak ubak Bapak dan gata hana gata ngieng le Ulôn;\n11dan bahwa Po teu Allah ka geupeu phon huköm, sabab peunguasa donya nyoe ka geuhuköm.\n12Jai that-that nyang lôn keuneuk peugah bak gata, teuma bak saát nyoe gata gohlom hase gata teurimong.\n13Teuma meunyoe Rohnyan teuka, na kheueh Gobnyan nyang peugah keubeunaran keuhai Allah, gata teuma geubimbéng keu taturi banmandum keubeunaran. Gobnyan hana geumeututoe nibak droe Geuh keudroe teuma geupeugah peue nyang ka geudeungoe, dan Gobnyan teuma geupeugah bak gata peue nyang teuma teujadi óh uroe dudoe.\n14Gobnyan teuma geupeu mulia Ulôn, sabab peue nyang geupeusampoe bak gata, geuteurimong nibak Ulôn.\n15Banmandum nyang na bak Bapak na kheueh atra Ulôn. Nyang kheueh sabab jih ulôn peugah bahwa peue nyang jipeutrok lé Roh ubak gata, geuteurimong atranyan nibak Ulôn."\n16"Tinggai sikeujab teuk gata hana meurumpok le ngon Lôn, dan meunan cit tinggai sikeujab teuk gata teuma takalon Ulôn."\n17Na padubdroe murit Isa laju jiteumanyong sabe keudroe-droe, "Peue meukeusut jih geupeugah bak geutanyoe: ‘Tinggai sikeujab teuk gata hana teuma gata ngieng le Ulôn, dan tinggai sikeujab teuk gata teuma tangieng ulôn’? Dan peue teuma meukeusut jih: ‘Ulôn kujak ubak Bapak’?"\n18Awaknyan jiteumanyong laju, "Peue makna jih, ‘Sikeujab’? Geutanyoe hana muphom Gobnyan geumariet keuhai peue!"\n19Isa geuteupeue awaknyan keuneuk teumanyong bak Gobnyan. Jadi Gobnyan laju geupeugah, "Bunoe ka lheueh lôn peugah, ‘Tinggai sikeujab teuk, gata hana teuma gata ngieng Ulôn, dan meunan cit tinggai sikeujab teuk gata teuma tangieng Ulôn’. Peu kheueh nyan nyang gata peusoai lamkawan gata?\n20Beuneupatéh kheueh gata teuma tamo dan meuba-e, teuma donya meugeumbiraria. Gata tunu até, teuma sosah gata nyan meu-ubah jeuet keu geumbiraan.\n21Meunyoe sidroe ureuëng inong ka tô that watée jikeuneuk peulahé aneuëk, jihnyan lumpah that sosah dan apoh apah, sabab ka watée jih inong nyan meudeurita. Teuma meunan aneuëk jihnyan lahé, ureuëng inong nyan tuwoe ubak peundeuritaan jih sabab galak that até sidroe aneuëk manyak ka lahé lam donya.\n22Meunan cit deungon gata: Jinoenyoe gata meusosah até, teuma Ulôn meurumpok lom ngon gata, teuma até gata teuma mangat; dan hana meusidroe pi nyang hase jicok nyang mangat nyan lam até gata.\n23Bak uroe nyan, gata hana tanyong sapeue le ubak Ulôn. Neupatéh kheueh: Peue mantong nyang gata lakée ubak Bapak ateueh nan Ulôn, nyan teuma geubri keu gata.\n24Sampoe bak saát nyoe gata gohlom talakée sapeue ateueh nan ulôn. Lakée kheueh, teuma gata tateurimong, mangat harok gata sampoereuna."\n25"Banmandum nyoe ulôn peugah bak gata ngon kiasan. Teuma teuka watée jih, hana ulôn peuguna le kiasan, teuma lôn mariet troh trang ngon gata keuhai Bapak.\n26Bak watée nyan gata teuma talakée bak bapak ateueh nan Ulôn; beutateupeue kheueh, Ulôn hana teuma lôn lakée nibak Bapak keu gata,\n27Sabab Bapak keudroe geugaséh gata. Gobnyan geugaséh gata sabab gata tagaséh keu Ulôn, dan tapatéh bahwa Ulôn teuka nibak Po teu Allah.\n28Beutôi Ulôn asai nibak Bapak, dan ka lôn teuka lam donya. Teuma bak saát nyoe Ulôn tinggai donya keu lôn gisa ubak Bapak."\n29Laju murit-murit Isa jipeugah bak Gobnyan, "Jinoenyoe Tuhan neumeututoe troh trang dan hana neupeuguna kiasan,\n30dan kamoe meuteupeu bahwa Tuhan neuteupeue peue-peue mantong. Hana peureulée meusidroe ureuëng pi jiteumanyong sapeue-sapeue ubak Tuhan. Ngon sabab kamoe meupatéh Tuhan teuka nibak Po teu Allah."\n31Isa geujaweueb awaknyan, "Jadi, peu kheueh ka gata patéh bak saát nyoe?\n32Ingat! Saát jih teuma teuka, dan ka teuka, gata teuma teupeucre bre. Gata teuma tawoe u rumoh droe maséng-maséng dan teuma gata tinggai Ulôn sidroe. Teuma Ulôn hana sidroe sabab Bapak na meusajan ngon Ulôn.\n33Banmandum nyoe Ulôn peugah mangat gata meuteumé seujahteura sabab meusaboh ngon Ulôn. Lam donya gata teuma meudeurita. Dan tabah kheueh até gata! Ulôn ka Lôn peutaloe donya!"\nDownload Audio MP3 (Yohanes 16):


Roma 8 (ACEH)\n1Jinoenyoe hana huköman keue ureuëng nyang udeb meusaboh ngon Isa.\n2Sabab huköm Roh Allah nyang peujeuet geutanyoe udeb meusaboh ngon Isa ka geupeubeubaih ulôn nibak huköm nyang teupeusabab desya dan maté.\n3Peue nyang hana hase jipeubuet lé huköm agama, sabab geutanyoe manusia leumoh, nyan ka geupeubuet lé Allah. Allah geupeutaloe kuasa desya lam tabiát manusia ngon geukirém Aneuëk Gobnyan keudroe, nyang teuka lam keuadaan saban ngon manusia nyang meudesya, keu teusampôh desya.\n4Allah geupeubuet lagée nyan mangat keuheundak Gobnyan nyang na lam huköm agama Yahudi nyan jeuet teupeujak lam droe geutanyoe nyang udeb meunurot Roh Allah dan kon meunurot tabiát manusia.\n5Ureuëng-ureuëng nyang udeb meunurot tabiát manusia, hana piôh jipike peue nyang jilakée lé tabiát manusia. Teuma ureuëng nyang udeb meunurot Roh Allah, hana piôh jipike peue nyang lakée lé Roh Allah.\n6Meunyoe pikeran gata jikuasa lé tabiát manusia, akibat jih na kheueh maté. Teuma meunyoe pikeran gata jikuasa lé Roh Allah, teuma akibat jih na kheueh udeb damé ngon Allah.\n7Ureuëng nyang jikuasa lé tabiát manusia, ureuëng nyan jimeumusoh ngon Allah; sabab ureuëng nyan hana tundok ubak huköm Allah; dan keubiet jihnyan hana hase tundok ubak huköm Allah.\n8Ureuëng nyang udeb meunurot tabiát manusia, ureuëng nyan hana hase jipeugalak até Allah.\n9Teuma gata hana udeb meunurot tabiát manusia. Gata udeb meunurot Roh Allah !!-- meunyoe, teuntée jih, Roh Allah biet-biet geumat peuranan lam tuboh gata. Ureuëng nyang hana bak jih Roh Almaseh, ureuëng nyan bukon kheueh atra Almaseh.\n10Teuma meunyoe Almaseh udeb lam tuboh gata, bah pi tuboh gata teuma maté ngon sabab desya, teuma Roh Allah geubri udeb ubak gata, sabab hubongan gata ngon Allah ka gét.\n11Meunyoe Roh Allah, nyang peu-udeb Almaseh nibak maté, udeb lam tuboh gata, teuma Gobnyan nyang peu-udeb Almaseh nibak maté nyan, teuma geupeu udeb teuma tuboh gata nyang hase maté nyan. Gobnyan geupeubuet nyan ngon Roh Gobnyan nyang udeb lam tuboh gata.\n12Nyang kheueh sabab jih, Syedara-syedara, geutanyoe na tanggong jaweueb; teuma kon tanggong jaweueb ubak tabiát manusia; tanyoe hana peureulée udeb meunurot nyang jilakée.\n13Sabab meunyoe gata udeb meunurot tabiát manusia, teuma gata maté; teuma meunyoe ngon kuasa Roh Allah, gata hana piôh tapeumaté buet-buet gata nyang meudesya, ngon lagée nyan gata teuma udeb.\n14Ureuëng-ureuëng nyang geubimbéng lé Roh Allah, na kheueh aneuëk-aneuëk Allah.\n15Sabab Roh, nyang geubri lé Allah ubak gata, hana kheueh teupeujeuet gata jeuet keu namiet sampoe gata udeb lam keuadaan teumakot. Nyang beuna Roh Allah nyan teupeujeuet gata keu aneuëk-aneuëk Allah. Dan ngon kuasa Roh Allah nyan tanyoe tapeugah keu Allah nyan, "Bapak, nyoe Bapak lôn!"\n16Roh Allah meusajan-sajan ngon roh geutanyoe jipeugah bahwa tanyoe na kheueh aneuëk-aneuëk Allah.\n17Ngon lagée nyan, meunyoe tanyoe na kheueh aneuëk-aneuëk Gobnyan, tanyoe pih na kheueh ahli waréh Gobnyan nyang teuma tateurimong beureukat-beureukat nyang teuma geukeubah lé Allah keu aneuëk-aneuëk Gobnyan. Geutanyoe teuma tateurimong meusajan-sajan ngon Almaseh peue nyang ka geukeubah lé Allah keu Gobnyan; sabab meunyoe tanyoe meudeurita meusajan ngon Almaseh, tanyoe pih geupeumulia meusajan Gobnyan.\n18Banmandum deurita nyang tarasa bak watée nyoe, meunurot peundapat ulôn, hana hase tapeusa mubacut pih ngon keumuliaan nyang teuma geupeugah ubak geutanyoe.\n19Bansigom donya jipreh ngon that-that meucen teuma watée jih Allah geupeugah aneuëk-aneuëk Gobnyan.\n20Sabab álam ka geupeubiyeu jeuet keu rapôh, bukon sabab keuheundak jih keudroe, teuma ngon sabab Allah geupeubiyeu lagée nyan. Bah kheueh ka lagée nyan na cit harapan nyoe:\n21bahwa bak saboh watée álam teuma geupeubeubaih nibak kuasa nyang peuhanco dan teuma meusajan jipeumeurdehka meunan cit jipeumulia meusajan-sajan ngon aneuëk-aneuëk Allah.\n22Tanyoe tateupeue bahwa trok bak watéenyoe bansigom donya apoh apah sabab meudeurita lagée sidroe inong nyang jipeulahé aneuëk manyak.\n23Dan bukon bansigom donya mantong nyang apoh apah; tanyoe keudroe pih apoh apah lam baten. Tanyoe ka tateurimong Roh Allah sibagoe meuneubri Allah nyang phon, teuma tanyoe teutab mantong tapreh Allah geupeubeubaih droe geutanyoe banmandum nyan dan geupeujeuet tanyoe sibagoe aneuëk-aneuëk Gobnyan.\n24Sabab ngon meuharab, tanyoe geupeu seulamat. Teuma meunyoe peue nyang taharab nyan ka deuh tangieng, nyan bukon le harapan. Sabab soe kheueh nyang mantong meuharab sapeue-sapeue meunyoe ka deuh jingieng?\n25Teuma meunyoe tanyoe meuharab sapeue-sapeue nyang gohlom tangieng, tanyoe tapreh ngon saba.\n26Meunan cit ngon Roh Allah teuka geujak tulông tanyoe meunyoe tanyoe leumoh. Sabab geutanyoe hana tateupeue pakriban nyang sibeuna jih tanyoe meudoá; Roh nyan keudroe meuhadab Allah keu jijak lakée keu geutanyoe ngon meucen nyang leupah lhok sampoe hana hase jipeugah.\n27Ngon lagée nyan Po teu Allah, nyang geuteupeue asoe até manusia, muphom peue nyang jilakée lé Roh nyan; sabab Roh nyan jilakée ubak Allah keu umat Allah keudroe, dan saban ngon keuheundak Allah.\n28Tanyoe tateupeue bahwa Allah nyang atoe peue-peue mantong, sampoe jipeuhase nyang gét keu ureuëng-ureuëng nyang gaséh Gobnyan dan geuhôi jihnyan saban ngon reuncana Gobnyan.\n29Awaknyan nyang ka geupiléh lé Allah, ka teuma geupeuteuntée nibak awaiphon keu jeuet keusaban lagée Aneuëk Gobnyan, na kheueh Isa Almaseh. Ngon lagée nyan Aneuëk nyan ka jeuet nyang phon lamkawan syedara-syedara jih.\n30Meunan kheueh Allah geutawök awaknyan nyang ka geupeuteuntée leubeh ilée; dan awaknyan nyang geuhôi nyan, teupeumungken jimeugét lom teuma ngon Gobnyan. Dan awaknyan nyang teupeumungken jimeugét lom ngon Allah, jicok jeumba lam udeb Allah keudroe.\n31Peu kheueh nyang jeuet teupeugah bak watée nyoe ngon mandum nyan? Meunyoe Allah na blaih geutanyoe, soe nyang hase jilawan tanyoe?\n32Aneuëk Gobnyan keudroe hana geugaséh, teuma geuseurah keu keupeuntengan tanyoe banmandum; hana mungken Gobnyan hana geubri keu geutanyoe sipeue-peue nyang laén?\n33Soe kheueh nyang hase jigugat tanyoe umat nyang geupiléh lé Allah, meunyoe Allah keudroe geupeugah bahwa tanyoe hana meusalah?\n34Peu kheueh na ureuëng nyang keuneuk peusalah geutanyoe? Isa singoh nyang bila tanyoe! Gobnyan kheueh nyang ka maté, atawa Gobnyan kheueh nyang ka geupeu udeb lom nibak maté dan na ngon Allah bak teumpat Gobnyan meukuasa.\n35Peu kheueh nyang hase jitam Almaseh geugaséh tanyoe? Peu kheueh hase keusosahan nyang seugah nyan, atawa payah, meunan cit ngon teu iénanya, atawa ngon deuek, meunan cit ngon gasien, atawa bahya, meunan cit ngon maté?\n36Lam Alkitab na teutuléh lagée nyoe, "Siuroe seupôt kamoe udeb lam bahya mawöt lé sabab Droeneueh. Kamoe jipeusaneut lagée bubiri nyang keuneuk jisie."\n37Hana! Nyang beutôi lam banmandum nyan geutanyoe meuteumé meunang nyang sampoereuna lé Gobnyan nyang gaséh geutanyoe!\n38Sabab ulôn peucaya that bahwa bansigom donya, bah kheueh maté meunan cit udeb, bah kheueh malaikat meunan cit nyang mat kuasa, bah kheueh ancaman-ancaman nyang teuka jinoenyoe meunan nyang ancaman nyang teuka singoh atawa teunaga-teunaga nyang laén;\n39bah kheueh hai-hai nyang na di langét, meunan cit hai-hai nyang na lam bumoe atawa peue mantong nyang laén, banmandum nyan hana hase jitam Po teu Allah geugaséh geutanyoe, lagée nyang ka geutunyok rot Isa, Tuhan geutanyoe.


Kisah Rasui-Rasui - Book Narration: Holy Bible - New Testament / Acts-22 Paul's roman citizenship\n"Bapak-bapak dan syedara-syedara banmandum! Ulôn teuma lôn peugah keuhai lôn bila droe lôn ubak syedara. Cuba deungoe nyoe!"\n2 Watée awaknyan jideungoe Paulus geumeututoe lam basa Ibrani, awaknyan leubeh seungab ngon teunang. Ngon lagée nyan, Paulus geupeugah lom haba gobnyan.\n3 "Ulôn ureuëng Yahudi," kheun Paulus, "Ulôn lahé di Tarsus lam nanggroe Kilikia, teuma ulôn rayeuk lam Yerusalem nyoe, dan jididek ngon biet-biet that lé gurée rayeuk ulôn Gamaliel lam huköm nyang geubri lé Nabi Musa ubak indatu geutanyoe. Saban lagée syedara banmandum inoe nibak uroenyoe, ulôn pih biet-biet that sunggoh keu Po teu Allah.\n4 Ulôn iénanya sampoe maté murit-murit ajaran barô nyan. Awaknyan mandum, bah kheueh nyang agam meunan cit nyang inong, ulôn drob dan lôn peutamong lam glab.\n5 Imeum agong keudroe dan mandum Mahkamah Agama jeuet teucok keusaksi bahwa ulôn hana sulet. Sabab awaknyan kheueh nyang ka geubri keu ulôn surat peu intat haba nyang jituju keu ureuëng-ureuëng Yahudi nyang na di Damsyik. Ngon na surat nyan ulôn jeuet lôn drob inan ureuëng-ureuëng nyang meuiman ubak ajaran nyan, dan lôn ba awaknyan u Yerusalem keu teuhuköm."\n6 "Watée ulôn mantong bak rot euh dan rab trok u Damsyik, watée nyan cot uroe, saboh cahya nyang trang lumpah na ngon hana teusangka-sangka jiteubiet nibak langét ban sikeulileng lôn.\n7 Ulôn reubah bak tanoh dan laju ulôn deungoe su nyang jipeugah bak ulôn, 'Saulus, Saulus! Pakon gata iénanya Ulôn?'\n8 Laju ulôn tanyong, 'Soe kheueh Droeneueh, Teungku?' 'Ulôn kheueh Isa ureuëng Nazaret nyan nyang gata iénanya,' jaweueb su nyan.\n9 Ureuëng-ureuëng nyan na inan meusajan ngon ulôn jingieng cahya nyan, teuma awaknyan hana jideungoe su nyang geupeugah bak ulôn.\n10 Laju lôn tanyong teuma, 'Peue nyang harôh ulôn peubuet, Tuhan?' Tuhan geujaweueb, 'Beudôh kheueh dan tamong u Damsyik. Inan eunteuk gata teuma geubri tée keuhai mandum nyang lé Allah gatatem peubuet.'\n11 Ulôn jeuet keubuta sabab cahya nyang seulala nyan. Dan rakan-rakan ulôn laju jipapah ulôn peutamong u Damsyik.\n12 Inan na sidroe ureuëng nyang nan jih Ananias. Ureuëng nyan sidroe ureuëng nyang saleh dan taát that jipeubuet huköm Nabi Musa. Mandum ureuëng Yahudi nyang na tinggai di Damsyik jihoreumat that keu ureuëng nyan.\n13 Gobnyan teuka geujak ngieng ulôn, laju geudong bakbinéh ulôn sira geupeugah, 'Syedara Saulus, bah kheueh gata tameungieng lom teuma!' Watée nyan cit teuma ulôn beuôt ulée lôn dan lôn ngieng gobnyan.\n14 Óh lheueh nyan gobnyan geupeugah bak ulôn, 'Allah indatu geutanyoe ka geupiléh gata mangat gata tateupeue nyang geulakée lé Gobnyan, dan takalon Isa, Hamba Allah nyang geupeubuet keuheundak Allah dan geudeungoe su Isa keudroe.\n15 Gata teuma jeuet keu keusaksi keu gata peusampoe bak mandum ureuëng peue nyang ka gata deungoe dan gata kalon.\n16 Jinoenyoe bék le gata preh treb that. Beudôh kheueh, dan jok kheueh droe gata teupumanö. Meulakée kheueh ubak Tuhan mangat gata geupeu beubaih mandum desya-desya gata.' "\n17 "Ulôn gisa u Yerusalem, dan watée ulôn teungoh meudoá lam Baét Allah, ulôn jikuasa lé Roh Allah.\n18 Ulôn kalon Tuhan: Gobnyan geupeugah bak ulôn, 'Bubagaih gata tinggai Yerusalem, sabab ureuëng-ureuëng disinoe hana galak jideungoe gata meusaksi keuhai Ulôn.'\n19 Laju lôn peugah, 'Tuhan, awaknyan jiteupeu that bahwa ulôn ka lôn tamong lam rumoh-rumoh iébadat keu lôn jak drob awaknyan dan ulôn poh ureuëng-ureuëng nyang meuiman ubak Droeneueh.\n20 Meunan cit watée saksi Droeneueh Stefanus jipoh maté, ulôn keudroe na nibak teumpat nyan dan lôn situju ateueh jipoh maté nyan. Dan ulôn kheueh nyang priek peukayan ureuëng-ureuëng nyang peumaté ureuëng nyan.'\n21 Teuma Tuhan geupeugah bak ulôn, 'Gata jak mantong, sabab ulôn teuma lôn yuejak gata u teumpat nyang jiôh ubak ureuëng-ureuëng nyang bukon Yahudi.' "\n22 Ureuëng ramé teutab mantong jideungoe Paulus peugah haba, teuma bak kalimat akhé awaknyan jikuk sihabéh teunaga, "Peumaté mantong ureuëng nyang lagée nyan. Ureuëng nyan hana patot udeb!"\n23 Sira geudumpék, awaknyan laju geukipah bajée jubah geuh, dan geusipreuek abée u manyang.\n24 Teuma lé keumandan pasokan Roma nyan laju jiyueba Paulus ubak markas mangat gobnyan jipareksa inan deungon paksa keu jiteupeu peue sabab ureuëng-ureuëng Yahudi jikuk-kuk sira jidumpék lagée nyan ateueh gobnyan.\n25 Teuma watée Paulus ka ji-ikat keu jiseunuét, Paulus laju geupeugah bak peuwira nyang dong inan, "Peu kheueh teusunuet sidroe wareuga keurajeuen Roma sigohlom jihnyan teupeusidang?"\n26 Ban jideungoe haba nyan, peuwira nyan laju jijak ubak keumandan dan jipeugah, "Peue nyang bapak peubuet nyoe? Ureuëng nyoe wareuga neugahra Roma!" 27 Lé keumandan nyan laju jijak ubak Paulus sira jitanyong, "Cuba gata peugah, peu kheueh gata wareuga neugahra Roma!" "Nyoe," kheun Paulus, "Ulôn wareuga nanggroe Roma."\n28 Keumandan nyan jipeugah lom, "Ulôn jeuet keuwareuga neugahra Roma ngon lôn bayeue jai lumpah na!" Geujaweueb lé Paulus, "Teuma ulôn lahé sibagoe wareuga neugahra Roma."\n29 Watée nyan cit teuma sidadu-sidadu nyang keuneuk pareksa Paulus nyan jisurot dan keumandan nyan pih jeuet keuteumakot sabab jihnyan ka jigari Paulus, padahai Paulus wareuga neugahra Roma.\n30 Keumandan pasokan Roma nyan meuheuét that peue sabab jih ureuëng-ureuëng Yahudi jipeusalah Paulus. Ngon sabab nyan óh singoh beungoh laju jitawök Imeum ulée dan Mahkamah Agama mangat meusapat. Laju Paulus jipeuleueh nibak teugari, óh lheuehnyan laju jiba jak meuhadab ukeue awaknyan banmandum.


Cerita Rakyat dari Aceh Barat Daya 'Si Toentong Gapu' - Kluet Raya News\nHome / pendidikan / peristiwa / Cerita Rakyat dari Aceh Barat Daya 'Si Toentong Gapu'\nCerita Rakyat dari Aceh Barat Daya 'Si Toentong Gapu'\n3/30/2017 01:22:00 AM pendidikan , peristiwa Edit\nKluetrayanews.com - Tipu muslihat, kapanpun dan dimana pun selalu mebawa petaka bagi pelakunya.\nSI TOENTONG GAPU\nSesuatu yang didapatkan melalui ketidak benaran, apalagi sampai merugikan orang lain pasti hanya akan membawa bencana.\nBerikut ini adalah satu dari sekian banyak cerita yang menyodorkan hikmah dibalik keburukan dan kesabaran serta interpretasi akan ganjarannya.\nMeunurot haba jameun, dile udep saboh keuluarga.\nLam nyan na sidroe ayah geuhoi Sarong, na sidroe poma ngon limong droe aneuk, dua droe inong, lhee droe agam.\nNyang tuha geuboh nan Mariam, nyang keudua nan jih Si Rajali, keulhee Si Baka, keupeut Si Salam, nyang tulot geubri nan Si Safa.\nKeu udep Siuroe-uroe gobnyan meulampoh bak bineh rumoh, salangkan eungkot geukawee bak krueng to rumohnyan teuma.\nSi Mariam leupah brok rupa. Idong jih lagee peuleupeuek u, bibi jih teubai, kulet jih itam lagee punggong kanot, peurangeu jih pih saban brok ngon rupa. Sapeue han ditem, bah that ka geuyue lee ma jih pih han dileungoe. Sabab nyan jih digala “Si Toentong Gapu.”\nAyah ngon poma sep weueh hatee bak geupikee si Mariam, seula-en rupa ngon akai brok, jih pih kuat that seumajoh, kayem that jipeuabeh teumon bu adoe-adoe jih.\nAteuh hai nyan, jih han dithee droe bak keulakuan jahe. Peulom adak jikheun keu droe jih, sang hana laen leubeh tari di bak droe jih lam donyanyoe.\nLam haba jih, sang singoh na sidroe Raja neuteuka keunan, neutueng jih, geuba u meuligoe keujeut peurumoh Raja. Hana buet laen nibak meucet langet saban uroe. Rayeuk that lumpoe juet keu putroe.\nMeupaloe, buet Si Toetong Gapu maken peususah ureung chik. Na padup thon lheueh nyan, teudeungo haba na sidroe Raja muda seudang neuteuka u gampong nyan.\nTeudeungoe keuh bak Si Toetong Gapu habanyan buno, kon wayang seunang hatee jih, “nyoe beutoi lagee lon pinta, Raja nyan teuka keumeung jak tueng lon jak u meuligoe neuk dipeusunteng jeut keu putroe,” nyan keu haba jih bak ureueng gampong.\nRombongan Raja pih jiteuka. Ubee gampong ka geupeungui panji keu geusambot Raja baro nyan. Raja troh ngon ulee balang, meuntroe, ngon dayang-dayang meuligoe.\nRaja geusambot lee keuchik, peutua adat ngon awak gampong seureuta. Tiba-tiba, Si Toetong Gapu maju u keu Raja “Ampon Tuanku, hana salah lhee, lon keuh putroe nyang Raja mita nyan” peugah jih.\nRaja muda hireuen, hana meuphom peu meukeusud Si Toetong Gapu. Sabab Raja kon mita putroe, gobnyan ka meutunangan ngon Putroe Canden di Kuala. “Soe inong nyoe?” tanyong Raja.\n“Ampon Tuanku, nyan inong pungoe, harap Tuanku bek teusinggong” jaweub Peutua Adat.\n“Peu mantong na ureng chik jih?” tanyong Raja lom.\n“Mantong Tuanku,” seuot Keuchik teuma.\n“Ci neuhoi keuno,” pinta Raja\nKon wayang susah Apa Sarong dek peurangaianeuk jih. Dikeu Raja jipeutoh peurangai brok Si Toetong Gapu lagee sebenajih. Gobnyan lakee supaya Si Toetong Gapu geuba u istana geupeujeuet keu pembantu di Meuligoe. Bak akhee, Si Toetong Gapu geuba u meuligoe ateuh pertimbangan mentroe.\nDi Meuligoe, bak si uroe, Si Toetong Gapu geucrong ie bak mon untok geupasoe ie lam mundam bak bineh reunyuen. Jikalon bayangan sidroe putroe leupah ceudah, jipikee nyan droe jih. “Bethoi that ceudah rupa lon, sunggoh hana adee Raja geupeugot lon lageenyoe hi,” peugah Si Toetong Gapu lam hatee.\nTima diseumpom beukah dua, ngon bagah jijak ubak Raja. “Pat cit ie hai Toetong Gapu?” tanyong Raja.\n“Peu neupikee get that hi sidroe putroe angkot2 ie?” tanyong Si Toetong Gapu ngon beungeh, “tima ka lon peubeukah.”\nRaja meupikee siat leuhnyan geu seuot, “beta nyang salah, tapi putroe han salah angkot ie, enteuk meunyoe guci ka peunoh, neu ek keuno u meuligoe.” Si Toetong Gapu dijok lom tima kulet.\nWatee Si Toetong Gapu geucrong ie, leumah lom bayangan putroe meungui subang, paon ngon gleueng gaki, tapi mantong cit geupikee nyan bayangan droe jih. Jiseumpom lom tima nyan.\nTapi han ditem beukah. Dihoi lee Si Toetong Gapu asee istana geuyue priek tima hana cit ditem beukah, Si Toetong Gapu meuhila-hila ngon asee buno.\nTeukhem Putroe Canden kalon peurangoe Si Toetong Gapu dari ateuh bak geulima bak bineh mon nyang bayangan jih leumah lee Si Toetong Gapu buno. Baroe jih sadar peu yang teujadi buno. Tapi niet brok pih teuka teuma. Jih kueneuk tipee putroe Canden.\nNgon narit mameh Si Toetong Gapu lakee putroe nyan tron, “ so nan tuan putroe nyang ceudah rupa nyoe, keuno neutron, bek duek bak bineh cabeueng, adak roet soe peu-ubat.”\n“Nan hamba Putroe Canden, han hamba tron seugolom rombongan troh u meuligo Raja Sedang.”\nSi Toetong Gapu hana putoh asa, dirayu jih putreo troh item tron. Watee ka troh u baroh, Si Toetong Gapu geupeuleueh bajee putroe dituka ngon pakaian jih. Laju dipeu’ek u Meuligoe.\nSingkat ceuritra, Si Toetong Gapu meunikah ngon Raja. Han jiteupeu nyan Si Toetong Gapu.\nWatee mak meugang troh, Raja geublo sie, llheue that. Jimeuheuet that pajoh masakan putroe. Bandum sie diantat bak Si Toetong Gapu. Sabab jih han jeuet peulaku, nyang tuleueng jireuboh, nyang asoe nyan keuh jiboh u likot meuligoe.\nWatee pajoh bu, teuntee raja bingong, hireuen pakon nyang na bak meja cit tuleueng sagai. Han jitanyong jiet bek weueh hatee putroe.\nLheueh nyan raja meukeulileng, teucom bhee gule mangat that bak saboh jambo. Oh troh u likot meuligoe teucom bee gule mangat that lam jambo bak bineh nyan. Han teutee Raja laju tamong, lam jambo nyan geukalon na meumacam-macam gulee teuhidang. Habeh hireuen Raja Seudang.\n“Jeuet lon cuba masakan gata?” kheuen Raja bak po jambo nyan.\n“Silahkan, meunyoe Tuan meuheuet, sie lon teumee di likot meuligoe, putroe ka geuboh bunoe.\nMeurasa that raja pajoh bu di sinan. Lheuehnyan buno, raja geutanyong bak po jambo “so seubeunajih droneuh nyoe, Toetong Gapu?”\n“Lon tuan nyoe Putroe Canden, lon ka dipengeuet lee si Toetong Gapu”\nRaja beungeh kon wayang lee, gobnyan leupah murka, hana laen watee lee Toetong Gapu geuseret u penjara. Toetong Gapu harus meutanggong jaweueb bak mandum nyang ka geupeuget keu Putroe Canden. Seudangkan Putroe Canden di ba tamong lam meuligoe, u teumpat nyang seubeuna.\nNyan keueh sipeuet ureueng nyang meucita-cita tapi hana sesuai ngon kada jih. Dipaksa droe jih hana meuceureuemen Bak dudoe doe keudroe cit nyang meunanggong akibat jih.\nJika menanam kebaikan\nMaka akan menuai kebahagiaan\nJika menanam keburukan\nMaka akan menuai petaka\nCerita Rakyat dari Aceh Barat Daya 'Si Toentong Gapu' Reviewed by admin on 3/30/2017 01:22:00 AM Rating: 5


Geunantoë tiëp 9 Buleuen Siplôh 2013 23.02\n961 bita ditambahkan , 6 tahun yang lalu\nGeunantoë tiëp 7 Buleuen Nam 2013 16.13 (peusaneut)\nb (removed Category:Cicém; added Category:Binatang using HotCat)\nGeunantoë tiëp 9 Buleuen Siplôh 2013 23.02 (peusaneut) (pubateuë)\n'''Cicém''' nakeuh binatang nyang rôh lam kawan binatang nyang meutuleuëng ruëng ([[vertebrata]]) kri binatang cicém nyan meubulèe ngon meusayeuëp. Fosil nyang that tuha nibak cicmém ka meuteumèe di [[Jeureuman]] ngon geuturi seubagoë [[Archaeopteryx]].\n'''Cicém''' seumacam makhluk peuneujeuët tuhan nyang meusayeuëp, gaki jih dua böh. Lê that bagöe cicém nyan, na nyang ubit/cut atawa rayeuk, na nyang jeuët pajôh, na nyang hareuëm pajôh meunurôt agama.\nCicém nyan na nyang jitém seu'iet/jinak, na cit nyang kleuët/liar, hudép lam uteuën.▼\nCicém-cicém nyang han jeuët pajôh meunurôt [[agama]] na keuh cicém nyang ji cok makanan deungön gaki jih, lagè kleuëng, siwah/tiwah, ng'ang atawa la'én nibak nyan.▼\nLe nibak cicém nyan jipajôh 'eumpeuën sikureuëng-kureuëngjih sikhan brat badan jih ban tiëp uroë.\nCicém-cicém nyang jeuët pajôh sie jih miseuë: Rampineuëng, leuëuk, mirahpati, tulô atawa la'én jih.▼\nNibak cicém le that manfa'at lam udèp manosia. Na padum-padum boh jeunèh cicém nyang ka geuhiro lé manosia lam watèe nyang that na trép. Jeunèh-jeunèh nyan lagèe [[manok]], [[iték]] ngon [[puyôh]], bandum jeunèh nyan kajeuët keu nè utama [[protein]] nyang peunténg keu udép manosia; got nyan siëjih atawa bohjih.\n▲Cicém nyan na nyang jitém seu'iet/jinak, na cit nyang kleuët/liar, hudép lam uteuën atawa lam blang.\n▲Cicém-cicém nyang han jeuët pajôh meunurôt [[agama]] na keuh cicém nyang ji cok makanan deungön gaki jih, lagè [[kleuëng]], [[siwah]]/tiwah, [[ng'anggang]] atawa la'én nibak nyan.\n▲Cicém-cicém nyang jeuët pajôh sie jih miseuë: [[Rampineuëng]], [[leuëuk]], [[mirahpati]], [[tulô]] atawa la'én jih.\nGeurumpök nibak "https://ace.wikipedia.org/wiki/Kusuih:MobileDiff/79611"


Geunantoë tiëp 14 Buleuen Duwa Blaih 2018 19.38\n79 bita ditambahkan , 1 tahun yang lalu\nGeunantoë tiëp 14 Buleuen Duwa Blaih 2018 19.32 (peusaneut)\nGeunantoë tiëp 14 Buleuen Duwa Blaih 2018 19.38 (peusaneut) (pubateuë)\n[[Beureukaih:Shrine on Mt Aaron.jpg|jmpl|Makam Nabi Harun di Jabal Harun, [[Urdun]]]]\nLam [[Al-Qur'anul Karim]], [[surat Ash-Shaffat]] ayat 122-144, na tareumpok bhaih Nabi [[Musa]] ngon nabi Harun as. Allah ka Neupeutrôn rahmat nyang cukôp that rayek keu duwa droë nabi nyan. Nabi Harun nakeuh syèedara nabi Musa. Man duwageuh keuturônan (biëk) keuleuarga Imran. ▼\n▲Lam [[Al-Qur'anul Kariman]], Surat [[surat Ash-Shaffat]] ayat 122-144, na tareumpok bhaih Nabi [[Musa]] ngon nabi Harun as. Allah ka Neupeutrôn rahmat nyang cukôp that rayek keu duwa droë nabi nyan. Nabi Harun nakeuh syèedara nabi Musa. Man duwageuh keuturônan (biëk) keuleuarga Imran.\nLam saboh riwayat, bak sa'ah Nabi Musa as geuparèntah lé [[Allah]] ta'ala untôk geujak u bukét [[Thursina]], mangat geujak tuëng kitab [[Taurat]] lam trép 40 malam. Bak watèe nyankeuh umat Nabi Musa geuyue satoh bak Nabi Harun as, ngon teuleubèh dilèe geuangkat Nabi Harun jeuët keu rasul lé Allah ta'ala.\nGeurumpök nibak "https://ace.wikipedia.org/wiki/Kusuih:MobileDiff/108892"


Ibrani 11 (ACEH)\n1Meuiman nyan makna jih keubiet yakén ngon biet-biet keu hai-hai nyang teuharab nyan, na keupastian keu hai-hai nyang hana deuh teukalon.\n2Sabab meuiman, teuma lé ureuëng-ureuëng jamén ilée geuharôk lé Po teu Allah.\n3Sabab meuiman, geutanyoe teuma muphom bahwa álam nyoe geucebta lé feureuman Allah; teuma, peue nyang hase teukalon, nyan na nibak peue nyang hana hase teukalon.\n4Sabab meuiman, lé Habel jipeuseumah ubak Po teu Allah keureubeuen nyang leubeh gét nibak keureubeuen Kain. Sabab lé iman jih nyan, Habel geuteurimong lé Allah sibagoe ureuëng nyang gét, sabab deuh that bahwa Allah geuteurimong peuseumahan jih. Habel ka meuninggai donya, teuma sabab lé iman jih nyan, teuma jih nyan mantong meututoe trok bak watée nyoe.\n5Sabab meuiman, Henokh hana maté, lom teuma teubeuôt dan teuba ubak Allah. Hana meusidroe pi nyang hase meurumpok ngon jih nyan, sabab Henokh nyan ka geubeuôt lé Po teu Allah. Lam Alkitab na teutuléh bahwa sigohlom Henokh teubeuôt, gobnyan jipeugalak até Allah.\n6Meunyoe tan iman, hana meusidroe pih nyang hase jipeugalak até Allah. Sabab ureuëng nyang teuka ubak Po teu Allah meuseuti jimeuiman ubak Allah bahwa Gobnyan na, dan bahwa Allah geubri balasan ubak ureuëng nyang mita Gobnyan.\n7Sabab meuiman, nyang kheueh sabab Nabi Nuh geubri tée lé Po teu Allah keu hai-hai nyang teujadi singoh dudoe, nyang hana hase jikalon lé droe jih keudroe. Nabi Nuh taát ubak Allah akhé jih gobnyan geupeugét saboh kapai nyang óh dudoe jeuet keunyata bahwa lé kapai nyan jipeuseulamat droe geuh dan keuluwarga gobnyan. Deungon lagée nyan donya teuhuköm, seudang Nabi Nuh keudroe sabab lé iman gobnyan geupeugah lé Allah sibagoe ureuëng nyang gét.\n8Sabab meuiman, nyang kheueh sabab Nabi Ibrahim geutaát ubak Allah bak watée Allah geutawök gobnyan dan geuyue jak gobnyan u nanggroe nyang ka Allah peujanji nyan. Laju Nabi Ibrahim geujak deungon hana geutuho ho gobnyan teuma geujak.\n9Deungon meuiman, Nabi Ibrahim tinggai lagée ureuëng aséng nibak nanggroe nyang ka geupeu janji lé Allah keu geuh nyan. Nabi Ibrahim tinggai nibak teumpat nyan lam khimah. Meunan cit teuma Nabi Ishaq ngon Nabi Yakub, nyang teurimong janji nyang saban nibak Po teu Allah.\n10Sabab Nabi Ibrahim teungoh geupreh-preh banda nyang ka geureuncana dan geupeudong deungon keunaleueng nyang kong.\n11Sabab meuiman, Nabi Ibrahim hase meuteumé keuturonan nibak Sara, bah pih Nabi Ibrahim ka tuha lumpah na, dan Sara keudroe mandul. Nabi Ibrahim yakén that bahwa Allah teutab geupeutupat janji Geuh.\n12Bah pi Nabi Ibrahim bak watée nyan lagée ureuëng nyang ka maté tuboh geuh, teuma gobnyan meuteumé keuturonan nyang jai, nyang lé jih hana teuhingga !!-- lagée nyan jai jih bintang di langét dan anoe di panté.\n13Banmandum ureuëng nyan teutab meuiman trok án maté. Awaknyan hana jiteurimong hai-hai nyang geupeu janji lé Po teu Allah, teuma jikalon dan jisambot nibak jiôh. Dan deungon nyan awaknyan jipeugah bahwa awaknyan na kheueh ureuëng aséng dan ureuëng meuranto nibak bumoe nyoe.\n14Ureuëng nyang peugah lagée nyan deuh teukalon ngon nyata bahwa awaknyan teungoh jimita nanggroe nyang singoh jeuet keu tanoh ié awaknyan.\n15Kon nanggroe nyang ka awaknyan tinggai nyan nyang awaknyan pike. Sabab meunyoe lagée nyan, teuma ka jai that keuseumpatan nibak awaknyan keujigisa u nanggroe nyan.\n16Teuma nyan deuh jih, awaknyan jimeucen that keu saboh nanggroe nyang leubeh gét, na kheueh nanggroe nyang na lam syeuruga. Nyang kheueh sabab jih Allah hana malée meunyoe awaknyan jipeugah Gobnyan Allah awaknyan, sabab Allah ka geukeubah saboh banda keu awaknyan.\n17Sabab meuiman cit teuma, Nabi Ibrahim geupeu seumah Nabi Ishaq sibagoe keureubeuen watée gobnyan geucuba lé Po teu Allah. Ubak nabi Ibrahim kheueh Allah geubri janji Geuh, teuma lé Nabi Ibrahim rila geujok aneuëk gobnyan nyang tunggai nyan.\n18Po teu Allah ka lheueh meufeureuman ubak Nabi Ibrahim, "Meulalu Nabi Ishaq nyoe kheueh gata teuma meuteumé keuturonan nyang ka Lôn meujanji ubak gata."\n19Nabi Ibrahim yakén that bahwa Gobnyan hase geupeu udeb lom Nabi Ishaq nibak maté !!-- teuma, jeuet teupeugah, Nabi Ibrahim ka geuteurimong lom Nabi Ishaq nibak maté.\n20Sabab meuiman, teuma Nabi Ishaq geumeujanji beureukat-beureukat ubak Nabi Yakub dan Esau keu masa ukeue.\n21Sabab meuiman kheueh, teuma sigohlom Nabi Yakub meuninggai, gobnyan laju geupeutron beureukat jih ubak aneuëk-aneuëk Nabi Yusuf !!-- deungon meusadeue ubak ulée tungkat jihnyan dan taseumah Allah.\n22Sabab meuiman, Nabi Yusuf !!-- watée karab meuninggai donya !!-- geumeututoe keuhai jiteubiet umat Israel di nanggroe Meusé, dan geutinggai amanat keuhai peue nyang meuseuti jipeubuet ateueh manyét geuh nyan.\n23Sabab meuiman, ureuëng tuha Nabi Musa geusöm gobnyan na lhée buleuen treb jih óh ka lheueh gobnyan lahé. Awaknyan jikalon bahwa gobnyan sidroe aneuëk nyang ceudah, dan awaknyan hana teumakot geulawan peurintah raja.\n24Sabab meuiman, Nabi Musa óh ka rayeuk, hana geutem jipeugah aneuëk nibak putroe Meusé.\n25Gobnyan leubeh galak udeb meudeurita meusajan-sajan ngon umat Po teu Allah nibak udeb mangat nyang sikeujab teuma peunoh lam desya.\n26Nabi Musa meurasa bahwa jiôh leubeh muyuem keunong hina deumi Raja Peuseulamat nyang geupeu janji lé Allah nyan nibak meuteumé mubagoe atra lam nanggroe Meusé, sabab Nabi Musa meuharab upah watée uroe dudoe.\n27Sabab meuiman, Nabi Musa geutinggai nanggroe Meusé ngon hana geurasa takot geubeungéh lé raja. Nabi Musa geumaju ubak tujuan gobnyan siulah-ulah gobnyan ka geungieng Po teu Allah nyang hana deuh teukalon nyan.\n28Sabab meuiman, Nabi Musa geupeugét Paskah dan geupeutron peurintah mangat jisipreuk darah nibak tieb-tieb pintoe rumoh ureuëng Israel mangat jeuet Malaikat Mawöt bék geupoh maté aneuëk tuha awaknyan.\n29Sabab meuiman, teuma ureuëng-ureuëng Israel hase jijeumeurang laôt Mirah, siulah-ulah awaknyan hase jijak ateueh tanoh nyang tho, dan di ureuëng-ureuëng Meusé habéh jiuét lé laôt nyan, watée awaknyan jicuba jijeumeurang cit teuma.\n30Sabab meuiman, ureuëng-ureuëng Israel hase jipeujeuet bintéh-bintéh beuton di Yerikho reuloh óh lheueh jikeulileng lé awaknyan tujoh uroe.\n31Sabab meuiman cit teuma, Rahab, inong lunte nyan, hana rhoh meusajan teupoh maté lamkawan ureuëng-ureuëng nyang lawan Allah, sabab inong nyan jiteurimong ngon mangat até ureuëng-ureuëng Israel nyang teungoh muluem.\n32Syedara, ulôn jeuet mantong hana putôh-putôh lôn peugah haba, teuma watée nyang hana seb nibak ulôn. Sabab ulôn gohlom lôn peugah Gideon, Barak, Simson, Yefta, Nabi Daud, Samuel, dan nabi-nabi.\n33Sabab meuiman, teuma awaknyan ka jipeutalo bubena keurajeuen. Awaknyan jipeubuet peue nyang beutôi, akhé jih jiteurimong peue nyang ka geupeu janji lé Allah. Awaknyan jisumpai bubena babah singa,\n34jipeulon apui nyang teungoh hu meuhúb-húb, teupeusi nibak mata peudeueng nyang tajam. Awaknyan leumoh, akhé jih jeuet keu teuga; awaknyan campen lam mideuen prang akhé jih hase jipeutalo bubena pasokan bansa aséng.\n35Sabab meuiman, teuma lé ureuëng-ureuëng inong meuteumé lom ngon ureuëng-ureuëng jih nyang ka maté. Na teuma nyang rila teuseksa sampoe maté, dan jitem watée teupeubeubaih, sabab jitem udeb lom teuma nibak saboh udeb nyang leubeh gét.\n36Na nyang keunong hina, keunong seunuét, ji-ikat ngon ranté dan jipeutamong lam glab.\n37Awaknyan jirhom ngon batée sampoe maté, na nyang jikoh ngon gogajo, dan nyang jireupang ngon peudeueng. Awaknyan jimeurawöh ngon peukayan nibak kulét bubiri atawa kulét kaméng; awaknyan gasien, ji-iénanya dan keunong ázeb.\n38Donya nyoe kon teumpat nyang jroh nibak awaknyan. Awaknyan jimeurawöh lam padang pasi dan lam bukét-bukét, lom tinggai lam guha-guha dan lam ruhueng tanoh.\n39Keubiet rayeuk that meunang nyang jiteurimong lé mandum ureuëng nyan. Sabab iman awaknyan keudroe! Teuma awaknyan hana jiteurimong peue nyang geupeu janji lé Allah,\n40sabab Allah na reuncana nyang leubeh gét keu geutanyoe. Reuncana Gobnyan na kheueh bahwa meusajan ngon geutanyoe, awaknyan jeuet keu ureuëng nyang sampoereuna.


Putra terbaik aceh singkil Alexsandar mendukung Saman sinaga,SH.MH jadi Pj Aceh Singkil. - baraNews\nHomepage / SUBULUSSALAM Putra terbaik aceh singkil Alexsandar mendukung Saman sinaga,SH.MH jadi Pj Aceh Singkil.\n22 Juni 2022 oleh Redaksi Subulussalam\nRedaksi Subulussalam-SUBULUSSALAM-50432 views\nBaraNewsNasional|Aceh singkil- Mengenai Pemilihan Pejabat aceh singkil Priode- 2023 dan senterusnya, Pendukung Putra terbaik aceh singkil mendukung usungan salah putra terbaik Aceh Singkil yaitu saman sinaga,SH.MH menjadi PJ aceh singkil.\nDukungan ini salah satu bentuk, Penerus tokoh pembangunan aceh singkil, mengingat almarhum H.makmur syahputra dimana saman sinaga dulu pernah mengikuti peran terbaik belio selama masih hidup menjabat sebagai Bupati aceh singkil. rabu,(22/06/22)\nAlexsandar sebagai masyarakat aceh singkil menilai saman sinaga mampu menjadi PJ bupati aceh singkil. Karna Sepak terjang belio patut kita apresiasi sebagai putra terbaik penanggalan dimasa subulussalam masih di naungan kabupaten aceh singkil di kala itu.\nSaman sinaga Salah satu rekanan terbaik almarhum bupati aceh singkil.\nmenurut alexsandar sidikit banyaknya Saman sinaga ada mengikuti jejak peran riwayat belio. dalam progres pembangunan untuk aceh singkil kedepan apabila belio terpilih menjadi Pj ujarnya’.\nKendati demikian harapan Besar alexsandar Saman sinaga pantas kita dukung menjadi PJ aceh singkil, di karnakan kesempatan ini adalah antusias harapan warga aceh singkil yang mendukung salah satu putra aceh singkil ini pungkasnya’.\nRaja uli/respon persisi\nPos sebelumnya Bimtek Tenaga Kesejahteraan Sosial Kecamatan (TKSK) Tahun 2022\nPos berikutnya Bener Meriah Tempatkan 13 Kafilah di Babak Final MTQ Provinsi Aceh ke\nKapolres dan Walikota Subulussalam Kompak Sambut Pembukaan Liga Santri PSSI Piala KASAD Tahun 2022.